Lionel Messi

**Lionel Andrés Messi Cuccittini** 24. jún 1987, Rosario, Argentína), tiež známy ako **Leo Messi**, je argentínsky profesionálny futbalista, ktorý hrá v Major League Soccer za Inter Miami a je kapitánom argentínskeho národného
 mužstva. Messi získal rekordných osem ocenení Zlatá lopta a rekordných šesť európskych Zlatých kopačiek, a v roku 2020 bol zvolený do Ballon d'Or Dream Team. Dokým neodišiel z klubu v roku 2021, strávil celú svoju profesionálnu kariéru v Barcelone, s ktorou získal 35 trofejí (rekord klubu) vrátane desiatich ligových titulov, štyroch titulov Ligy majstrov UEFA a siedmych titulov Copa del Rey. S národným tímom vyhral Copa America 2021 a 2024, Majstrovstvá sveta 2022 a olymíijske hry 2008. Je plodným strelcom a kreatívnym playmakerom a drží rekordy za najviac gólov v La Lige (474), v La Ligovej a európskej ligovej sezóne (50), v európskej klubovej sezóne (73), v kalendárnom roku (91), v El Clásicu (26), za najviac hetrikov v Lige majstrov UEFA (8), v La Lige (36),  ako aj za najviac asistencií v La Lige (192), v La Ligovej sezóne (21) a Copa América (17). Drží tiež rekord za najviac reprezentačných gólov hráča z Južnej Ameriky (103). Strelil viac ako 800 kariérnych gólov za klub a krajinu, a strelil najviac gólov za jeden klub v histórii (672).

Už ako malý chlapec preukazoval talent v Newell's Old Boys. V 10 rokoch mu bol diagnostikovaný problém s rastovým hormónom. Ako 13 a pol ročný prestúpil do FC Barcelony, kde žil s otcom. Klub mu začal platiť liečbu. Už ako sedemnásťročný si odbil súťažný debut v októbri 2004. Na konci roku 2007 bol finalistom v ankete Zlatá lopta a Futbalista roka FIFA. Tento úspech zopakoval ďalšie štyri roky. V sezóne 2008/2009 získal s Barcelonou treble. V sezóne 2011/2012 strelil v La Lige 50 gólov. V marci 2012 sa stal ako dvadsaťštyriročný najlepším strelcom Barcelony v histórii. V sezóne 2014/2015 doviedol Barcelonu k druhému treble. V roku 2018 sa stal kapitánom Barcelony a v roku 2019 získal rekordnú šiestu Zlatú loptu. V sezóne 2019/2020 sa po siedmy krát stal najlepším strelcom ligy, čím prekonal rekord Telma Zarru. V auguste 2021 prestúpil do Paris Saint-Germain, kde zotrval dve sezóny. V júni 2023 prestúpil do Interu Miami.

Za Argentínu vyhral v roku 2005 Majstrovstvá sveta do 20 rokov, kde sa stal najlepším strelcom a hráčom. V roku 2008 vyhral Olympijské hry. V auguste 2005 si odbil seniorský debut, v ktorom hral len jednu minútu kvôli červenej karte. Na Majstrovstvách sveta 2006 strelil gól proti Srbsku a Čiernej Hore pri výhre 6:0. Na Copa América 2007 bol vyhlásený najlepším mladým hráčom turnaja. Na Majstrovstvách sveta 2014 doviedol ako kapitán tím do finále proti Nemecku, kde ale prehral 0:1 po predĺžení. Bol vyhlásený najlepším hráčom turnaja. Na Copa América 2015 a 2016 prehral taktiež vo finálových zápasoch proti Čile. Po tom čo ukončil reprezentačnú kariéru sa opäť vrátil k národnému tímu. Na Majstrovstvách sveta 2018 však vypadol už v osemfinále s Francúzskom, a na Copa América 2019 skončil na treťom mieste. V roku 2021 vyhral Copa América, na ktorej získal aj Zlatú loptu a Zlatú kopačku. Tento úspech mi dopomohol k rekordnej siedmej Zlatej lopte v roku 2021. V roku 2022 bol kapitánom svojej krajiny pri výhre na Majstrovstvách sveta 2022, na ktorých vyhral Zlatú loptu rekordný druhýkrát a prekonal rekord v počte odohratých zápasoch na svetovom šampionáte, s počtom 26 zápasov. Messi je najlepším strelcom histórie Argentíny.

Ako jeden z najpopulárnejších športovcov na svete je od roku 2006 hlavnou tvárou spoločnosti Adidas, ktorá vyrába športové oblečenie. Podľa *[[France Football]]* bol v rozmedzí šiestich rokov päťkrát najlepšie zarábajúci futbalista medzi rokmi 2009 až 2014, a v roku 2019 bol podľa *[[Forbes (magazín)|Forbes]]* najlepšie zarábajúci športovec na svete. *[[Time 100|Time]]* ho v rokoch 2011 a 2012 zaradil medzi 100 najvplyvnejších ľudí na svete. V rokoch 2020 a 2023 získal ocenenie Laureus pre najlepšieho športovca v roku. V 2020 sa stal druhým futbalistom (a druhým športovcom v tímových športoch), ktorý zarobil 1 miliardu eur.

## Mladosť a začiatky
Lionel Messi sa narodil 24. júna 1987 v Rosariu ako tretie zo štyroch detí otca Jorgeho Messiho a matky Celie Cuccitini. Mal dvoch starších bratov Rodriga a Matiasa, s ktorými začal hrať futbal. Ako štvorročný začal hrať za miestny klub Grandoli, ktorý trénoval jeho otec. Do tohto tímu ho priviedla jeho stará mama Celia.
[vľavo|náhľad|Messi sa zapísal na barcelonskú mládežnícku akadémiu [La Masia v 13 rokoch]]
Po tom ako začal preukazovať talent si ho ako 6-ročného vyhliadol klub Atlético Newell's Old Boys, kde bol v tíme nazývanom "Mašina 87". Počas šiestich rokov v Newell's Old Boys strelil okolo 500 gólov. Ako 10-ročnému mu bol diagnostikovaný problém s nedostatočnou tvorbou rastového hormónu. Liečba stála 1000 $ mesačne a rodina na ňu nemala peniaze. Začal ho "skautovať" River Plate, jeden z najväčších tímov v Argentíne, ale nechceli mu preplácať liečbu.

Jeho najväčším futbalovým idolom bol Ronaldo.

V septembri roku 2000 Messi priletel spolu s rodinou do Katalánska na skúšky v Barcelone. Carles Rexach s ním chcel podpísať zmluvu, ale v tej dobe bolo nezvyčajné kupovať mladého hráča z iného kontinentu. 14. decembra, po ultimáte pre Barcelonu, Rexach podpísal s Messim dohodu na papierovej vreckovke.

Vo februári 2001 sa presťahoval s otcom do Barcelony neďaleko Camp Nou. V prvej sezóne mohol hrať len priateľské zápasy a v Katalánskej lige. Spoluhráči si o ňom mysleli, že je nemý, pretože skoro vôbec nerozprával.

Vo februári 2002 mu Španielska kráľovská futbalová federácia konečne odobrila, aby mohol hrať vo všetkých oficiálnych súťažiach. Messi sa postupne stával hlavnou hviezdou takzvaného "*Detského Dream Tímu*", v ktorom pôsobili takí hráči ako sú Cesc Fàbregas a Gérard Piqué. Sezónu 2002/2003 ukončil v kategorii Kadet A ako najlepší strelec ligy s 36 gólmi v 30 zápasoch. Vyhral ligu a získal katalánsky pohár spolu so španielskym. Vo finále katalánskeho pohára jeho tím zvíťazil nad Espanyolom 4:1, pričom sám strelil 2 góly. Tento zápas mal pôvodne odohrať s maskou na nose, pretože týždeň predtým sa v ligovom zápase zranil, ale 10 minút predtým ako bol vystriedaný ju odhodil. Ku koncu sezóny sa ho snažil získať Arsenal, ale zostal v Barcelone.

## Klubová kariéra

### FC Barcelona
#### 2003 - 2005: Cesta do prvého tímu

Počas sezóny 2003/2004, jeho štvrtej v Barcelone, debutoval v rekordných piatich kategóriach. Po tom, čo sa stal s *Juvenilom B* hráčom turnaja v štyroch medzinárodných predsezónnych turnajoch, odohral za nich v sezóne len jeden oficiálny zápas. Následne sa presunul do *[[FC Barcelona (mládež)|Juvenilu A]]*, kde strelil 18 gólov v 11 ligových zápasoch.

náhľad|Lionel Messi v roku 2005|vľavoMessi bol jedným z niekoľkých mladých hráčov, ktorí boli povolaní do prvého tímu počas medzinárodnej prestávky. Francúzsky krídelník Ludovic Giuly opisoval, ako mu teenager Leo padol do oka počas tréningu prvého tímu pod vedením Franka Rijkaarda: "Zničil nás všetkých... Všetci ho kopali, aby sa vyhli tomu, že ich tento chlapec zosmiešni. On sa len postavil a hral ďalej. Obehol štyroch hráčov a strelil gól. Aj najlepší strední obrancovia boli nervózni. Bol mimozemšťan." V 16-tich rokoch, štyroch mesiacoch a 23 dňoch debutoval v prvom tíme, keď 16. novembra 2003 nastúpil na ihrisko v 75. minúte počas priateľského zápasu proti FC Porto. Jeho výkon, dve vytvorené šance a strela na bránu zapôsobili na technický personál, a následne začal dennodenne trénovať s rezervou tímu Barcelonou B a týždenne s prvým tímom. Po jeho prvom tréningu so seniorskou zostavou povedal svojim spoluhráčom Ronaldinho, že tento 16-ročný chlapec bude lepším hráčom ako on sám. Messi sa stal rýchlo jeho priateľom, čo mu veľmi uľahčilo cestu do prvého tímu.

Pre získanie ďalších skúseností sa Messi okrem hrania v *Juvenile A* pridal aj do Barcelony C, kde odohral prvý zápas 29. novembra. Pomohol jej zachrániť sa zo zostupových zón v Tercera Divisón, keď strelil päť gólov v desiatich zápasoch, vrátane hetriku za osem minút počas zápasu Copa del Rey. Jeho progres vyústil do prvého profesionálneho kontraktu, ktorý podpísal 4. februára 2004. Jeho platnosť bola do roku 2012 a obsahoval výkupnú klauzulu 30 miliónov €. O mesiac neskôr (6. marca) debutoval v Barcelone B v Segunda División B a jeho výkupná klauzula automaticky vzrástla na 80 miliónov €. Odohral päť zápasov za Barcelonu B, ale gól nestrelil. Fyzický bol slabší ako jeho protihráči, ktorí boli často oveľa starší a vyšší. Na tréningu preto pracoval na zväčšení svalovej hmoty a celkovej sily, aby sa mohol svojich obrancov ľahko zbaviť. Ku koncu sezóny sa vrátil do oboch mládežníckych tímov a pomohol *Juvenilu B* vyhrať ligu. Sezónu ukončil s bilanciou 36 gólov v oficiálnych súťažiach za štyri z piatich tímov.

Počas sezóny 2004/2005 bol Messi istým hráčom Barcelony B. Odohral za ňu 17 zápasov a strelil 6 gólov. Od debutu v minuloročnom novembri nebol povolaný do prvého tímu, ale v októbri 2004 starší hráči poprosili Franka Rijkaarda, aby ho zobral. Keďže Ronaldinho hral vždy na ľavej strane, Messiho sa Rijkaard rozhodol dať na pravú stranu (spočiatku proti želaniu hráčov), aby si mohol loptu zaseknúť do osi ihriska a dominantnou ľavačkou vystreliť. Messi debutoval v lige 16. októbra proti Espanyolu, keď nastúpil na ihrisko v 82. minúte. V 17-tich rokoch, troch mesiacoch a 22 dňoch bol v tom čase najmladším hráčom, ktorý hral za Barcelonu v oficiálnom zápase. Za prvý tím odohral 77 minút v deviatich zápasoch, vrátane debutu v Lige majstrov UEFA proti Šachtaru Doneck. 1. mája 2005 proti Albacete strelil svoj prvý seniorský gól po asistencií Ronaldinha – v tom čase bol najmladším strelcom v oficiálnom zápase v histórii klubu. Barcelona v tejto sezóne získala ligový titul, prvýkrát po šiestich rokoch.
#### 2005 - 2008: Hráč základnej zostavy

24. júna 2005, v deň svojich 18. narodenín, podpísal prvú zmluvu ako seniorský hráč tímu. Dĺžka kontraktu s FC Barcelona bola stanovená do roku 2010, teda o dva roky menej ako v predchádzajúcom; výkupná klauzula sa však zvýšila na 150 miliónov €. Kľúčový zápas odohral o 2 mesiace neskôr, 24. augusta, počas zápasu o Gamperov pohár. V stretnutí proti Juventusu FC, pod vedením Fabia Capella, predviedol taký výkon, že pri striedaní ho sprevádzali ovácie fanúšikov na Camp Nou. Zatiaľčo Capello chcel Messiho len na hosťovanie, Inter Miláno prišiel s ponukou na prestup, súhlasil s vyplatením výkupnej klauzuly 150 miliónov € a trojnásobne vyšším platom. Podľa vtedajšieho prezidenta Joana Laportu to bolo jediný krát, kedy mohol Messi reálne odísť, ale rozhodol sa v Barcelone zostať. 16. septembra bol jeho kontrakt po troch mesiacoch opäť navýšený do roku 2014.

Kvôli problémom týkajúcim sa jeho právneho statusu v Španielskej kráľovskej futbalovej federácii vynechal začiatok sezóny. 26. septembra získal španielske občianstvo a mohol tak opäť začať hrať. Postupne sa stával stabilným hráčom základnej zostavy a tvoril útok s Ronaldinhom a Samuelom Eto'om. Nosil dres s číslom 19. Bol v základnej zostave v dôležitých zápasoch proti Realu Madrid alebo Chelsea v osemfinále Ligy majstrov UEFA.náhľad|Lionel Messi v roku 2007Po tom, čo strelil 8 gólov v 25 zápasoch, vrátane prvého v Lige majstrov UEFA, sa preňho sezóna 7. marca 2006 proti Chelsea kvôli zraneniu hamstringu predčasne skončila. Hoci pracoval na tom, aby bol na finálový zápas Ligy majstrov UEFA v poriadku, v deň finále, 17. mája, bol nakoniec zo zostavy vyradený. Bol tak sklamaný, že neoslavoval víťazstvo proti Arsenalu v Paríži, čo neskôr oľutoval.

Zatiaľčo FC Barcelona výkonnostne pomaly upadala, 19-ročný Messi sa počas sezóny 2006/2007 prepracoval medzi najlepších futbalistov sveta. Ako idol *[[Fanúšikovia FC Barcelony|culés]],* klubových fanúšikov, strelil v tejto sezóne vo všetkých súťažiach 17 gólov v 36 zápasoch. Opäť sa však zranil; 12. novembra 2006 utrpel zlomeninu priehlavku, ktorá ho vyradila z hry na tri mesiace. Vrátil sa na osemfinále Ligy majstrov UEFA proti Liverpoolu; no tím neuspel a Barcelona ako obhájca titulu vypadla zo súťaže. V lige sa jeho forma dostavila na konci sezóny; 11 z jeho 14 gólov prišli v posledných 13 zápasoch. 10. marca 2007 strelil prvý hetrik v *El Clásicu*, čo sa mu podarilo ako prvému hráčovi po 12 rokoch. Zápas skončil 3:3. Jeho dôležitosť v tíme reflektoval nový kontrakt.

Po tom čo Ronaldinho stratil formu sa stal Messi ako 20-ročný najväčšou hviezdou tímu; španielske média mu dali prezývku "Mesiáš". V roku 2007 ho novinári ocenili 3. miestom v ankete Zlatá lopta za prvým Kakom a druhým Cristianom Ronaldom, medzinárodní tréneri a kapitáni národných tímov ho zvolili ako 2. v ocenení FIFA World Player of the Year, opäť za Kakom. Aj keď sa mu v sezóne 2007/2008 podarilo streliť 16 gólov, v jej druhej polovici opäť utrpel zranenie, keď si 15. decembra natrhol hamstring. Po návrate strelil dva góly pri výhre proti Celticu na jeho ihrisku v osemfinále Ligy majstrov UEFA a stal sa v tom čase najlepším strelcom súťaže so 6 gólmi. 4. marca 2008 sa mu opäť vrátilo zranenie. Rijkaard ho napriek varovaniu lekárov nechával hrať a kapitán tímu Carles Puyol začal kritizovať médiá za to, že presvedčili Messiho, aby hral každý zápas. Barcelona sezónu ukončila bez trofeje; v Lige majstrov UEFA vypadla v semifinále proti budúcemu víťazovi Manchestru United a v lige skončila na treťom mieste.

Po dvoch neúspešných sezónach musela Barcelona prebudovať tím, načo doplatili Rijkaard a Ronaldinho. Po jeho odchode získal Messi číslo 10. V júli 2008 podpísal nový kontrakt s platom 7,8 milióna €, čím sa stal najlepšie plateným hráčom. Pred novou sezónou boli hlavnou obavou jeho časté zranenia, ktoré ho trápili medzi rokmi 2006 až 2008. Aby sa týmto problémom predišlo, klub zaviedol nové tréningy, výživu, režim životného štýlu a pridal mu osobného fyzioterapeuta, ktorý s ním cestoval aj na medzinárodné zápasy za Argentínu. Výsledkom bolo, že zostal bez väčšieho zranenia ďalšie štyri roky, čo mu umožnilo dosiahnuť svoj vrcholný potenciál. V roku 2008 si vyslúžil druhé miesta v oceneniach Zlatá lopta a Futbalista roku FIFA, v oboch prípadoch bol za Cristianom Ronaldom.

#### 2009 - 2011: Sústavné úspechy
[náhľad|Messi vo finále [Liga majstrov UEFA 2008/2009|Ligy majstrov UEFA proti Manchesteru United v máji 2009]]
V sezóne 2008/2009 strelil 38 gólov v 51 zápasoch. Spolu s Eto'om a Thierrym Henrym strelili celkovo 100 gólov vo všetkých súťažiach, čo bol v tom čase klubový rekord.

Počas prvej sezóny pod novým trénerom Josepom Guardiolom hral útočníka na pravom krídle, rovnako ako pod Rijkaardom. Počas *El Clásica* 2. mája 2009 hral poprvýkrát na pozícii falošnej deviatky, teda ako normálny útočník s tým rozdielom, že chodil hlbšie do poľa ku Xavimu a Andrésovi Iniestovi. Podieľal sa asistenciou a dvoma gólmi pri výhre 6:2, čo je dodnes rekord štadióna Santiago Bernabéu. 13. mája 2009 odohral svoje prvé finále za Barcelonu, keď v Copa del Rey porazila Athletic Bilbao 4:1, k čomu Messi prispel gólom a asistenciou. S 23 ligovými gólmi zabezpečil Barcelone titul a piate double (zisk titulu v lige i národného pohára v jednej sezóne).

Sezónu v Lige majstrov ukončil s deviatimi gólmi, čím sa stal najlepším strelcom. Vo štvrťfinále proti Bayernu Mníchov strelil dva góly a asistoval pri celkovej výhre 4:0. Vo finále Ligy majstrov, ktoré sa hralo 27. mája, sa vrátil na falošnú deviatku. Barcelona v ňom porazila Manchester United 2:0, druhý gól prišiel po Messiho hlavičke, ktorou prekonal Edwina van der Sara. Barcelona získala historické prvé treble v španielskom futbale. Odrazom tohoto úspechu bol nový kontrakt, ktorý podpísal 18. septembra, trval do roku 2016 s novou výkupnou klauzulou 250 miliónov € a ročným platom 12 miliónov €.

Tímové úspechy pokračovali aj v druhej polovici roku 2009, keď s Barcelonou ako prvý klub získal sextuple, šesť vyhraných titulov v jednom roku. Po víťazstvách v Supercopa de España a Európskom superpohári v auguste, zvíťazila Barcelona aj v Majstrovstvách klubov FIFA proti Estudiantes de la Plata, kde Messi skóroval pri výhre 2:1 hruďou. Zápas sa odohral 19. decembra. Ako 22-ročný získal Zlatú loptu a cenu FIFA World Player of the Year, obe s historicky najväčším náskokom.Ako pravé krídlo sa opäť vrátil na pozíciu falošnej deviatky na začiatku roka 2010 v osemfinále Ligy majstrov proti VfB Stuttgart. Po prvom remízovom zápase vyhrala Barcelona druhý vysoko 4:0, s dvomi gólmi a asistenciou Messiho. V tomto momente sa stal hlavným hráčom v Guardiolovej Barcelone a jeho vplyv na hru sa zvyšoval. Messi strelil v tejto sezóne vo všetkých súťažiach celkovo 47 gólov, čím dorovnal klubový rekord Ronalda v sezóne 1996/1997. Strelením všetkých štyroch gólov vo štvrťfinále Ligy majstrov UEFA proti Wengerovmu Arsenalu sa stal najlepším strelcom Barcelony v histórii tejto súťaže. Barcelonu vyradil z Ligy majstrov v semifinále Inter Miláno. Messi finišoval túto sezónu ako najlepší strelec (s 8 gólmi) druhý rok po sebe. Ligu ukončil ako najlepší strelec s 34 gólmi (opäť nadviazal na Ronaldov rekord), čím pomohol vyhrať Barcelone druhýkrát La Ligu po sebe s jedinou porážkou.

Na začiatku sezóny 2010/2011 vyhrala Barcelona Supercopa de España, po Messiho hetriku v druhom dvojzápase pri víťazstve 4:0. Prvý zápas Barcelona prehrala. 29. novembra 2010 vyhrala Barcelona v *El Clásicu* nad Mourinhovým Realom Madrid 5:0. Pomohol tímu dosiahnuť 16 ligových víťazstiev v rade, čím klub vytvoril španielsky rekord. V poslednom z týchto zápasov strelil ďalší hetrik, a to proti Atléticu Madrid dňa 5. februára 2011. Jeho klubové výkony ho doviedli k víťazstvu v Zlatej lopte FIFA (spojenie Zlatej Lopty a FIFA World Player of the Year), avšak toto víťazstvo bolo kritikmi spochybňované kvôli neúspechu Argentíny na Majstrovstvách sveta 2010. Podľa starého formátu tohto hlasovania by skončil tesne pod tretím miestom, ale vďaka hlasom od medzinárodných trénerov a kapitánom vyhral.
náhľad|Messi (v strede) a jeho spoluhráči oslavujú víťazstvo v Majstrovstvách klubov FIFA v decembri 2011
Ku koncu sezóny odohrala Barcelona štyri *[[El Clásico|Clásica]]* v rozpätí 18 dní. Ligový zápas 16. apríla skončil remízou po Messiho penalte. Štyri dni na to prehrala Barcelona finále Copa del Rey. V Lige majstrov UEFA strelil Messi oba góly pri výhre 2:0 v prvom semifinálovom dvojzápase v Madride – pri druhom obišiel troch hráčov Realu a tento gól sa radí medzi najlepšie v histórii súťaže. Aj keď neskóroval, pri druhom dvojzápase bol opäť dôležitým hráčom. Barcelona postúpila do finále Ligy majstrov UEFA, kde čelila Manchestru United – toto finále sa zopakovalo aj pred dvoma rokmi. Finále sa konalo 28. mája vo Wembley a Messi sa stal mužom zápasu, keď strelil víťazný gól pri výhre 3:1.

Ukončil sezónu tretíkrát po sebe ako najlepší strelec súťaže s 12 gólmi. Barcelona vyhrala tretí La Ligový titul v rade. S 31 gólmi a 18 asistenciami sa stal Messi najlepším strelcom a asistentom ligy. Sezónu ukončil s 53 gólmi a 24 asistenciami vo všetkých súťažiach, čím sa stal najlepším strelcom sezóny v klubovej histórii a prvým hráčom v španielskom futbale, ktorý prekonal 50-gólovú hranicu.

Messi ako tvorca hry, strelec a asistent zaznamenal v klubovej sezóne 2011/2012 nevídaných 73 gólov a 29 asistencií vo všetkých súťažiach. Sezónu začal víťazstvami v Španielskom a Európskom superpohári; v Supercopa de España strelil 3 góly pri celkovom víťazstve 5:4 nad Realom Madrid. 18. decembra strelil dva góly vo finále Majstrovstiev klubov FIFA proti Santosu, pri výhre 4:0. Získal Zlatú loptu za najlepšieho hráča turnaja. Za jeho úsilie v roku 2011 vyhral opäť Zlatú loptu FIFA, čím sa stal jedným zo štyroch hráčov v histórii, ktorí vyhrali Zlatú loptu trikrát; po Johanovi Cruyffovi, Michelovi Platinim a Marcovi van Bastenovi. Ďalej vyhral nové ocenenie UEFA najlepší futbalista Európy. Po týchto úspechoch bol označovaný za jedného z najlepších hráčov histórie.
#### 2012: Rekordný rok

Keďže si Messi udržiaval svoju streleckú plodnosť aj v druhej polovici sezóny, v roku 2012 prelomil niekoľko dlhoročných rekordov. 7. marca, dva týždne po tom čo strelil v lige štyri góly proti Valencii, strelil päť gólov v osemfinále Ligy majstrov UEFA proti Bayeru Leverkusen, čo bol úctyhodný úspech v histórii tejto súťaže. S piatimi asistenciami sa stal najlepším asistentom v sezóne. So štrnástimi gólmi dorovnal rekord Josého Altafiniho zo sezóny 1962/1963, a stal sa len druhým hráčom po Gerdovi Müllerovi, ktorý ukončil sezónu ako najlepší strelec v štyroch sezónach. O dva týždne neskôr, 20. marca, sa stal Messi vo veku 24 rokov najlepším strelcom v histórii Barcelony. Predbehol 57-ročného rekordéra Césara Rodrígueza s 232 gólmi hetrikom proti Granade.
[vľavo|náhľad|Messi ukazujúci na oblohu po rekordnom päť gólovom koncerte proti [Bayer 04 Leverkusen|Bayeru Leverkusen v odvetnom osemfinálovom zápase Ligy majstrov UEFA v marci 2012]]
Napriek jeho individuálnej forme sa štvorročné úspešné obdobie Barcelony pod vedením Guardiolu chýlilo ku koncu. Hoci Barcelona vyhrala 25. mája Copa del Rey proti Athleticu Bilbao, v lige zaostala za Realom Madrid a v Lige majstrov UEFA bola vyradená v semifinále budúcim šampiónom, Chelsea, pričom Messi strelil rozhodujúci pokutový kop do brvna. V poslednom domácom ligovom zápase 5. mája proti Espanyolu strelil Messi všetky štyri góly, pribehol ku lavičke a objal sa s Guardiolom, ktorý oznámil rezignáciu na poste manažéra. Ligovú sezónu ukončil po druhýkrát ako najlepší strelec v Španielsku a Európe s 50 gólmi, čo je historický rekord La Ligy. Vo všetkých súťažiach strelil 73 gólov, čím prekonal rekord Gerda Müllera so 67 gólmi v sezóne 1972/1973 v Bundeslige.

Pod novým manažérom Titom Vilanovom, ktorý ho trénoval už ako 14-ročného v *La Masii*, pomohol Barcelone počas druhej polovice roku 2012 dosiahnuť najlepší štart do La ligovej sezóny; Barcelona získala po polovici sezóny 55 bodov, čo je rekord v španielskom futbale. Dvoma gólmi proti Realu Betis 9. decembra prekonal dva dlhoročné rekordy: rekord Césara Rodrígueza so 190 ligovými gólmi, čím sa stal najlepším strelcom v La Lige v histórii Barcelony, a rekord Gerda Müllera za najviac gólov v kalendárnom roku, v ktorom predbehol jeho 85 gólov v roku 1972 za Bayern Mníchov a Nemecko. Messi po prekonaní 40-ročného rekordu poslal Müllerovi barcelonský dres s číslom 10, podpísaný "s úctou a obdivom". Rok ukončil s 91 gólmi vo všetkých súťažiach za Barcelonu a Argentínu. Hoci FIFA kvôli overiteľnosti tento rekord nepotvrdila, *[[Guinnessova kniha rekordov|Guinnessová kniha rekordov]]* ho zapísala ako najviac gólov v kalendárnom roku. Opäť vyhral Zlatú loptu FIFA, čím sa v tom čase stal jediným hráčom, ktorý toto ocenenie získal štyrikrát.

#### 2013 - 2014: ''Messidependencia''

Barcelona získala v sezóne 2012/2013 rekordných 100 bodov a zabezpečila si ligový titul. Výkony tímu sa začali zhoršovať v druhej polovici sezóny. Po tom, čo vypadli v semifinále Copa del Rey s Realom Madrid, takmer stratili šancu na postup aj v osemfinále Ligy majstrov proti AC Miláno, keď v prvom zápase prehrali 0:2. Avšak v druhom zápase dokonali comeback s výsledkom 4:0, vďaka asistencii a dvom gólom Messiho. Messi podpísal 7. februára nový kontrakt, ktorý platil do roku 2018 s ročným platom 13 miliónov €. 17. marca 2013 si poprvýkrát obliekol kapitánsku pásku v ligovom zápase proti Rayo Vallecano. Jeho dôležitosť v strieľaní gólov začala rásť; v sezóne keď vyhrali treble strelil 24% gólov tímu, v tejto sezóne 40% gólov tímu.

Po štyroch sezónach bez zranení sa Messimu opäť vrátili svalové zranenia. 2. apríla utrpel poranenie hamstringu vo štvrťfinále Ligy majstrov proti Paris Saint-Germain. V druhom zápase proti PSG, keď Barcelona prehrávala o gól, naskočil Messi z lavičky v druhom polčase a za deväť minút pomohol vytvoriť šancu na postupový gól, ktorý ich dostal do semifinále. Stále zranený už ale nedokázal pomôcť Barcelone v semifinále proti Bayernu Mníchov, keď prehrali celkovo dvojzápas 7:0. Po týchto zápasoch sa začínal používať pojem *Messidependencia*, pretože Barcelona bola na svojej hviezde stále viac závislá.
náhľad|Lionel Messi v sezóne 2013/2014|vľavo
Messiho boj so zraneniami pokračoval v ďalšom priebehu roku 2013, preto sa rozhodol rozlúčiť so svojim dlhoročným fyzioterapeutom. Ďalšie zranenie hamstringu prišlo 12. mája, čo znamenalo prerušenie jeho série 21 zápasov v rade s gólom, čo je svetový rekord, ktorý sa zastavil na čísle 33 gólov. So 60 gólmi vo všetkých súťažiach, vrátane 46 gólov v La Lige, finišoval sezónu ako najlepší strelec v Španielsku a Európe po druhýkrát v rade; stal sa prvým hráčom v histórii, ktorý vyhral trikrát európsku Zlatú kopačku. Po tom, čo v novej sezóne nastúpil na post trénera Gerardo Martino sa zranil po piaty krát v tomto roku, keď si 10. novembra poranil hamstring, ktorý ho vyradil z hry na dva mesiace. Napriek zraneniam skončil v ankete Zlatá lopta FIFA na druhom mieste za Cristianom Ronaldom.

Počas druhej polovice sezóny 2013/2014 pretrvávali pochybnosti o Messiho forme, ale všetko si vynahradil na Majstrovstvách sveta 2014. Štatisticky sa jeho góly, strely a prihrávky dali porovnávať s minulou sezónou. V priebehu siedmych dní dokázal prekonať dva dlhoročné rekordy; hetrikom 16. marca proti Osasune predbehol Paulina Alcántaru s 369 gólmi, čím sa stal najlepším strelcom Barcelony vo všetkých súťažiach, vrátane priateľských, a hetrikom do siete Realu Madrid 23. marca sa stal najlepším strelcom *El Clásica*, keď prekonal Alfreda di Stéfana s 18 gólmi. Messi ukončil sezónu so 41 gólmi vo všetkých súťažiach, čo bola jeho najhorší výsledok za posledných päť sezón. Po prvýkrát za päť rokov ukončila Barcelona sezónu bez trofejí; vo finále Copa del Rey prehrala s Realom Madrid a ligu prehrala v poslednom zápase doma proti Atléticu Madrid. Po dlhotrvajúcich špekuláciách o prípadnom prestupe podpísal 19. mája 2014 nový kontrakt s ročným platom 20 miliónov €, čo predstavuje 36 miliónov € pred zdanením; v tom čase najvyšší plat, aký kedy nejaký športovec dostal.

#### 2014/2015: Historické treble
náhľad|Lionel Messi v roku 2014
Pod novým manažérom a bývalým kapitánom Luisom Enriquem dokázal vďaka ukončeniu série zranení v sezóne 2014/2015 prekonať do konca roka ďalšie tri dlhoročné rekordy. Hetrikom proti Seville 22. novembra sa stal najlepším strelcom La Ligy, keď prekonal 59-ročný rekord Telma Zarru, ktorý strelil 251 gólov. Tri dni na to strelil ďalší hetrik proti APOELU, čím prekonal rekord Raúla so 71 gólmi a stal sa najlepším strelcom Ligy majstrov v histórii. Tretím hetrikom, tentoraz proti Espanyolu 7. decembra, sa stal najlepším strelcom *[[Derbi barceloní]]* s 12 gólmi. Messi opäť skončil v ankete Zlatá lopta FIFA na druhom mieste za Cristianom Ronaldom, z veľkej časti za druhé miesto s Argentínou na Majstrovstvách sveta.

Na začiatku roka 2015 sa opäť začalo špekulovať o Messiho odchode z klubu. Obrat k lepšiemu prišiel 11. januára pri víťazstve 3:1 nad Atléticom Madrid, keď po prvýkrát skórovalo celé útočné trio Messi, Neymar a Luis Suárez, známe ako "MSN". Po piatich rokoch hrania v strede ihriska sa Messi posunul na pozíciu pravého útočníka, keď sa do stredu útoku dostal Suárez. Tu nadobudol svoju zrejme najlepšiu formu, zatiaľčo Neymar a Suárez ukončili závislosť útoku Barcelony na Messim. S 58 gólmi Messiho strelilo celé trio 122 gólov vo všetkých súťažiach, čo je španielsky rekord.
náhľad|Lionel Messi vo finále Ligy majstrov proti Juventusu v roku 2015|vľavo
Ku koncu sezóny strelil Messi 17. mája rozhodujúci gól Atléticu Madrid pri víťazstve 1:0, čím získala Barcelona ligový titul. Medzi 43 ligovými gólmi bol aj hetrik 8. marca proti Rayo Vallecano, ktorý strelil za 11 minút, čo je jeho najrýchlejšie vo svojej seniorskej kariére; bol to celkovo 32. hetrik za Barcelonu, čím predbehol Telma Zarru a stal sa hráčom s najväčším počtom hetrikov v španielskom futbale. Okrem toho sa stal aj najlepším asistentom sezóny s 18 asistenciami, čím predbehol Luísa Figa s najviac asistenciami v La Lige; rekordnú 106 asistenciu si pripísal 15. februára proti Levante, kde strelil ďalší hetrik. Messi strelil dva góly vo finále Copa del Rey pri víťazstve 3:1 nad Athletic Bilbao hranom 30. mája. Jeho prvý gól je považovaný za jeden z najlepších v jeho kariére. Zároveň bol nominovaný na najkrajší gól v ankete Cena Ferenca Puskása 2015.

V Lige majstrov strelil dva góly a asistoval pri semifinálovom víťazstve 3:0 nad Bayernom Mníchov pod vedením Pepa Guardiolu. Druhý gól prišiel tri minúty po prvom, keď preloboval brankára Manuela Neuera a predribloval Jérômeho Boatenga, ktorý spadol na zem; tento moment sa stal virálom a bol najviac tweetovaný príspevok roka. Gól bol vyhlásený za najlepší gól sezóny podla UEFA. Napriek prehre v druhom zápase postúpila Barcelona do finále v Berlíne, kde porazila Juventus 3:1 a vyhrala druhé treble, čím sa stala prvým tímom v histórii, ktorý niečo také dokázal. Messi sa stal v tejto sezóne Ligy majstrov najlepším strelcom (10 gólov) aj najlepším asistentom (6 asistencií), čím sa stal prvým hráčom, ktorý sa stal 5 x najlepším strelcom sezóny. Získal cenu UEFA ako najlepší futbalista Európy za rok 2015, už po druhý krát.

#### 2015/2016: Domáce úspechy
náhľad|Messi s medailou víťaza Superpohára UEFA z roku 2015
Messi otvoril sezónu 2015/2016 dvoma gólmi z priamych kopov v Superpohári UEFA proti Seville. Zápas skončil 5-4 po predĺžení. 16. septembra sa stal najmladším hráčom v histórii Ligy majstrov UEFA, ktorý odohral v tejto súťaží 100 zápasov. Bolo to proti AS Rím pri remíze 1:1. Po zranení kolena sa vrátil na ihrisko 21. novembra v zápase proti Realu Madrid pri výhre 4:0 vonku. 20. decembra získal Messi piatu trofej v roku 2015, keď Barcelona vyhrala Majstrovstvá klubov FIFA vo finálovom zápase proti River Plate 3:0 v Jokohame. 30. decembra strelil gól pri svojom 500. zápase za Barcelonu Realu Betis pri výhre 4:0.

11. januára 2016 vyhral Messi rekordnú piatu Zlatú loptu FIFA. 3. februára strelil hetrik v zápase proti Valencii v semifinále Copa del Rey, s výsledkom 7:0. Pri výhre 6:1 nad Celtou Vigo v lige asistoval Messi Suárezovi z penalty. Nektorí to označovali ako "geniálny dotyk", iní kritizovali kvôli zosmiešňovaniu súpera. Hráči Celty si však nesťažovali a ich tréner vyhlásil, že "Barcelonskí útočníci sú veľmi úctiví." Táto penalta bola porovnávaná s penaltou Johana Cruijffa z roku 1982, ktorý aktuálne bojoval s rakovinou pľúc; niektorí fanúšikovia indikovali, že to bola pocta pre neho. Cruijff mal zo situácie radosť a trval na tom, že bola podľa pravidiel a zábavná.

17. februára prekonal 300. gólovú ligovú hranicu v zápase proti Sportingu Gijón, ktorý skončil výhrou 1:3 vonku. O pár dní neskôr strelil oba góly v zápase proti Arsenalu na Emirates Stadium pri výhre 0:2, v prvom zápase osemfinále Ligy majstrov UEFA. Jeho druhý gól v zápase bol 10 000. gólom Barcelony vo všetkých oficiálnych súťažiach. 17. apríla ukončil 5-zápasovú šnúru gólov s 500. seniorským gólom za klub a krajinu pri domácej prehre 1:2 nad Valenciou.

Messi ukončil sezónu 2015/2016 dvoma asistenciami vo finále Copa del Rey pri výhre 2:0 po predĺžení nad Sevillou na Vicente Calderón (22. mája 2016); klub získal domáce double druhú sezónu v rade. Celkovo strelil 41 gólov a pripísal si 23 asistencií. Barcelonské útočné trio strelilo v tejto sezóne celkovo rekordných 131 gólov, čím prekonali vlastný rekord z minulej sezóny.

#### 2016/2017: Štvrtá Zlatá kopačka

Messi otvoril sezónu 2016/2017 víťazstvom v Supercopa de España proti Seville s výsledkom 2:0 vonku 14. augusta, a 3:0 doma 17.augusta. Tieto zápasy viedol ako kapitán, kvôli zraneniu Andrésa Iniestu. O tri dni neskôr strelil v prvom zápase La Ligy proti Realu Betis (6:2) dva góly a pripísal si jednu asistenciu. 13. septembra 2016 strelil svoj prvý hetrik v sezóne v úvodnom zápase Ligy majstrov UEFA proti Celticu (7:0); bol zároveň jeho šiestym v tejto súťaži, čo je historický rekord. O týždeň neskôr si v zápase proti Atléticu Madrid (1:1) poranil trieslo a bol na tri týždne mimo hry. Vrátil sa 16. októbra na zápas proti Deportivu La Coruña (4:0), v ktorom strelil gól. O tri dni nato strelil 37. hetrik za Barcelonu v zápase proti Manchestru City (4:0). 1. novembra strelil svoj 54. gól v skupinových fázach Ligy majstrov UEFA pri prehre 3:1 vonku nad Manchestrom City, čím prekonal rekord Raúla s 53 gólmi.náhľad|Messi v roku 2016|vľavoMessi ukončil rok s 51 gólmi, čím sa stal najlepším strelcom Európy pred Zlatanom Ibrahimovićom, ktorý strelil o jeden menej. Po tom čo skončil v súboji o Zlatú loptu na druhom mieste za Cristianom Ronaldom, skončil za ním na druhom mieste aj v ocenení FIFA The Best. 11. januára strelil v zápase proti Athleticu Bilbao (3:1) v osemfinále Copa del Rey gól z priameho kopu. Bol to jeho 26. gól z priameho kopu za Barcelonu vo všetkých súťažiach, čím dorovnal Ronalda Koemana. V ďalšom ligovom zápase proti Las Palmas (5:0) strelil gól, čím vyrovnal rekord Raúla v počte tímov, ktorým dokázal streliť gól v La Lige (35).

4. februára 2017 strelil v ligovom zápase proti Athleticu Bilbao (3:0) gól z priameho kopu (27. gól), čím prekonal Koemana a stal sa najlepším strelcom z priamych kopov v histórii klubu. 23. apríla strelil dva góly pri výhre nad Realom Madrid vonku 3:2. Jeho víťazný gól v nadstavenom čase bol zároveň 500. za Barcelonu. Po tomto góle si vyzliekol dres, držal ho v rukách a ukazoval ho na stranu fanúšikov Realu Madrid - s číslom a menom na ich stranu. 27. mája strelil gól a asistoval Pacovi Alcácerovi vo finále Copa del Rey proti Alavésu (3:1) a stal sa mužom zápasu.

Celkovo strelil Messi v tejto sezóne 54 gólov a mal 16 asistencií. 37 gólov v lige mu stačilo k získaniu Pichichi a k Zlatej kopačke po štvrtý krát v kariére.

#### 2017/2018: Domáce double a rekordná piata Zlatá kopačka
Messi otvoril sezónu 2017/2018 gólom z penalty pri domácej prehre 1:3 nad Realom Madrid v Suerpcopa de España. V zápasoch *El Clásica* to bol už jeho 24. oficiálny gól a 25. celkovo. 9. septembra strelil prvý ligový hetrik v sezóne v zápase proti mestskému rivalovi Espanyolu (5:0). 12. septembra strelil dva góly Gigimu Buffonovi, čím porazila Barcelona víťaza talianskej ligy Juventus 3:0 doma, v zápase Ligy majstrov UEFA. 19. septembra strelil štyri góly v zápase proti Eibaru (6:1) na Camp Nou v La Lige. O tri týždne neskôr, 1. októbra, sa stal Messi tretím v poradí v počte odohraných zápasov za Barcelonu v histórii, keď predbehol Carlesa Puyola (594. zápas). Bol to zápas proti Las Palmas (3:0), kde strelil dva góly a na jeden prihral; zápas sa hral za zatvorenými dverami Camp Nou, kvôli násiliu v Katalánsku, ktoré bolo spôsobené referendom o nezávislosť.

18. októbra, pri jeho 122. štarte v európskych súťažiach, strelil v zápase Ligy majstrov UEFA nad Olympiakosom (3:0) 97. gól v Lige majstrov UEFA a 100. vo všetkých klubových súťažiach pod hlavičkou UEFA. Messi sa stal spolu s Cristianom Ronaldom len druhým hráčom, ktorý prekonal túto hranicu, ale potreboval nato o 21 zápasov menej ako Portugalčan. 4. novembra odohral v zápase proti Seville v lige (2:2) svoj 600. zápas za Barcelonu. Po prevzatí štvrtej Zlatej kopačky podpísal s Barcelonou 25. novembra novú zmluvu do sezóny 2020/2021. Jeho výkupná klauzula bola stanovená na 700 miliónov €. 7. januára 2018 odohral 400. zápas v lige v zápase proti Levante (3:0), v ktorých si pripísal 144 ligových asistencií a 365 gólov, čím vyrovnal rekord Gerda Müllera za najviac ligových gólov strelených za jeden klub v top 5 ligách Európy. O týždeň neskôr tento rekord prekonal, keď strelil 366. ligový gól z priameho kopu proti Realu Sociedad (2:4 výhra vonku).

4. marca strelil v domácom ligovom zápase nad Atléticom Madrid (1:0) z priameho kopu 600. seniorský gól. 14. marca strelil v domácom zápase Ligy majstrov UEFA proti Chelsea (3:0) 99. a 100. gól v Lige majstrov UEFA, čím sa stal len druhým hráčom po Cristianovi Ronaldovi, ktorý vyrovnal túto hranicu; dokázal to však v mladšom veku, za menej zápasov, menej odohraných minút a menej striel ako Portugalský konkurent. Jeho prvý gól, ktorý prišiel po dvoch minútach a ôsmich sekundách, bol jeho najrýchlejším gólom v kariére. Taktiež pomohol Barcelone dostať sa už po jedenásty krát v rade do štvrťfinále tejto súťaže. 7. apríla strelil hetrik v zápase proti Leganés (3:1), vrátane šiesteho gólu z priameho kopu v sezóne, čím vyrovnal rekord jeho bývalého spoluhráča Ronaldinha. Opäť ukončil sezónu ako najlepší strelec ligy s 34 gólmi, čo mu prinieslo už jeho piatu Zlatú kopačku. 21. apríla strelil druhý gól Barcelony - 40. v sezóne - pri víťazstve 5:0 vo finále Copa del Rey nad Sevillou; taktiež nahral na gól Luisovi Suárezovi. Bola to štvrtá výhra Barcelony v rade v tejto súťaži a 30. celkovo. 29. apríla strelil hetrik pri víťazstve 4:2 vonku nad Deportivo La Coruña, čím získala Barcelona 25. ligový titul. 9. mája strelil gól proti Villarrealu (5:1), čím Barcelona vytvorila nový rekord v počte zápasov bez prehry (43) v La Lige.
#### 2018/2019: Kapitán FC Barcelona, desiaty titul v La Lige a rekordná šiesta Zlatá kopačka
[náhľad|Messi v 2. kole La Ligy v sezóne [La Liga 2018/2019|2018/2019 proti Realu Valladolid|vľavo]]
Po odchode bývalého kapitána Andrésa Iniestu v máji 2018 bol Messi menovaný novým kapitánom klubu. 12. augusta 2018 získal ako kapitán Barcelony prvú trofej, keď dokázal vyhrať Supercopa de España nad Sevillou 2:1. 19. augusta strelil dva góly v úvodnom zápase ligovej sezóny nad Alavésom (3:0). Jeho prvý gól v zápase bol z priameho kopu, keď súperovi hráči vyskočili a lopta prešla popod nich; tento gól bol zároveň 6000. gólom Barcelony v La Lige. 18. septembra strelil hetrik v

zápase s PSV Eindhoven (4:0) v úvodnom kole skupinovej fázy Ligy majstrov UEFA, čím vytvoril nový rekord za najviac hetrikov v tejto súťaži (osem). 20. októbra strelil gól a asistoval pri výhre 4:2 nad Sevillou, avšak v 26. minúte si poranil pravú ruku a musel byť vystriedaný; testy neskôr potvrdili, že utrpel zlomeninu vretennej kosti, čo ho vyradilo z futbalu na tri týždne. 8. decembra strelil proti Espanyolu (4:0) dva góly z priameho kopu – jeho 9. a 10. gól z priameho kopu v kalendárnom roku; toto bolo po prvýkrát čo niečo také v lige dokázal. Jeho prvý gól v zápase bol zároveň 10. gólom v ligovej sezóne, čím sa stal prvým hráčom v histórii La Ligy, ktorý strelil minimálne 10 gólov v 13. sezónach po sebe.

13. januára 2019 strelil 400. gól v La Lige, čo sa mu podarilo za 435 zápasov a počas stretnutia s Eibarom (3:0). Stal sa prvým hráčom histórie, ktorému sa to podarilo v jednej z top 5 líg Európy. 2. februára strelil dva góly pri remíze 2:2 nad Valenciou. Jeho prvý gól padol z penalty, bol jeho 50. v lige a stal sa tak len tretím hráčom v histórii La Ligy, ktorému sa toto podarilo, hneď po Cristianovi Ronaldovi a Hugovi Sánchezovi. O mesiac neskôr klub vyhlásil, že začali prípravu na Messiho odchod do dôchodku. 23. februára strelil 50. hetrik v kariére a asistoval Luisovi Suárezovi v zápase proti Seville (4:2 výhra vonku); zároveň sa mu podarilo dosiahnuť 650 gól za klub a krajinu na seniorskej úrovni. 16. apríla strelil dva góly v druhom zápase štvrťfinále Ligy majstrov UEFA proti Manchestru United (3:0), a po celkovom skóre 4:0 sa FC Barcelona dostala do semifinále po prvýkrát od roku 2015; boli to taktiež jeho prvé góly vo štvrťfinálových zápasoch od roku 2013.

27. apríla prišiel Messi v zápase proti Levante z lavičky a strelil jediný gól zápasu, čím zabezpečil Barcelone predčasný ligový titul; bol to jeho 450. zápas za Barcelonu v lige, a zároveň prvá ligová trofej v úlohe kapitána. 1. mája strelil dva góly v semifinále Ligy majstrov UEFA doma proti Liverpoolu (3:0); jeho druhý gól v zápase, ktorý bol z priameho kopu zo vzdialenosti 32 metrov, bol jeho 600. gólom za Barcelonu na seniorskej úrovni. V druhom zápase o šesť dní neskôr prehrala Barcelona na Anfielde 4:0, a tak vypadla zo súťaže s celkovým skóre 4:3. 19. mája v poslednom zápase Barcelony v lige strelil dva góly pri remíze 2:2 v Eibare (jeho 49. a 50. gól v sezóne vo všetkých súťažiach), čo mu zabezpečilo jeho šiestu trofej Pichichi pre najlepšieho strelca ligy (36 gólov v 34 zápasoch), čím vyrovnal Zarru v počte sezón ako najlepší strelec ligy. Taktiež získal šiestu Zlatú kopačku, tretíkrát v rade (od sezóny 2016/2017). 25. mája strelil gól vo finále Copa del Rey poti Valencii, avšak tento zápas Barcelona prehrala (1:2).

#### 2019/2020: Rekordná šiesta Zlatá lopta
5. augusta 2019 bolo oznámené, že Messi nebude môcť odcestovať na turné po USA pre zranenie pravého lýtka. 19. augusta bol Messiho lob spoza šestnásty proti Realu Betis nominovaný na cenu FIFA Puskás Award. Neskôr v mesiaci si po uzdravení lýtko opäť poranil, čo ho vyradilo z hry na začiatku sezóny.  Dôsledkom bolo, že bol zranený na neurčito s tým, že sa vráti k hraniu po septembrovej reprezentačnej prestávke.

Svoj prvý zápas v sezóne odohral 17. septembra, keď prišiel z lavičky pri bezgólovej remíze 0:0 proti Borussi Dortmund vonku v otváracom zápase Ligy majstrov UEFA. 23. septembra získal Messi cenu FIFA The Best pre najlepšieho hráča na svete, pred Virgilom van Dijkom a Cristianom Ronaldom. 6. októbra strelil svoj prvý gól v sezóne v ligovom zápase proti Seville (4:0 doma) z priameho kopu; bol to jeho 420. gól v La Lige, čím prekonal Cristiana Ronalda s jeho 419 ligovými gólmi v top 5 európskych súťažiach. 23. októbra strelil Messi svoj prvý gól tejto sezóny Ligy majstrov UEFA pri výhre vonku 2:1 nad Slaviou Praha, čím sa stal prvým hráčom, ktorý strelil gól v 15. sezónach Ligy majstrov UEFA v rade (nerátajú sa kvalifikačné kolá). Rovnako vyrovnal spoločný rekord Raúla a Cristiana Ronalda za najviac súperom strelených gólov minimálne jeden gól v tejto súťaži (33). 29. októbra strelil dva góly a pri dvoch asistoval pri domácej výhre 5:1 nad Realom Valladolid v La Lige; jeho prvý gól – z 32 metrov – bol jeho 50. gólom z priameho kopu v kariére. Jeho góly (608) ho taktiež dostali pre Cristiana Ronalda (606), čo sa týka klubovej úrovne. 9. novembra strelil tri góly (vrátane dvoch priamych kopov) pri domácej výhre 4:1 nad Celtou Vigo. Bol to jeho 34. hetrik v La Lige, čím vyrovnal Cristiana Ronalda ako držiteľa tohto rekordu. 27. novembra sa Messi podieľal na všetkých troch góloch svojho tímu pri víťazstve 3:1 nad Borussiou Dortmund, keď v 29. minúte asistoval Luisovi Suárezovi a v 34. minúte strelil gól. Taktiež v druhom polčase asistoval na gól Antoinemu Griezmannovi. Bol to jeho 700. zápas za Barcelonu, a súčasne vytvoril nový rekord v Lige majstrov UEFA, keďže v zápase proti Borussi Dortmund strelil gól proti 34. súperovi, čím prekonal predošlý rekord Raúla a Cristiana Ronalada. 2. decembra získal Messi rekordnú šiestu Zlatú loptu. 7. decembra, v ligovom zápase proti Mallorce (výhra 5:2) strelil hetrik, čím sa stal hráčom s najviac hetrikmi v histórii La Ligy (35). 22. februára 2020 strelil v ligovom zápase proti Eibaru štyri góly pri výhre 5:0. Zároveň sa stal oficiálne prvým hráčom v histórii, ktorý sa podieľal na 1000 góloch svojho tímu počas profesionálnej kariéry (góly a asistencie). Dňa 14. júna 2020 strelil gól a na dva nahral v ligovom zápase proti Mallorce, v prvom zápase po trojmesačnej pauze, kvôli pandémii COVID-19. V tomto zápase stanovil nový rekord, keď strelil minimálne 20 ligových gólov v 12. sezónach v rade. 30. júna strelil gól z penalty pri remíze 2:2 v ligovom zápase proti Atléticu Madrid, vďaka čomu strelil už 700. gól v kariére za Barcelonu a Argentínu. 11. júla vyrobil 20. asistenciu v ligovej sezóne pre Artura Vidala pri výhre 1:0 vonku nad Realom Valladolid, čím vyrovnal Xaviho rekord 20 asistencií v jednej sezóne La Ligy zo sezóny 2008/2009; s 22 gólmi sa stal tiež iba druhým hráčom v top 5 európskych ligách v 21. storočí, po Thierrym Henrym v sezóne 2002/2003 v Premier League za Arsenal (24 gólov a 20 asistencií), ktorý si pripísal minimálne 20 gólov a 20 asistencií v jednej ligovej sezóne. Po dvoch góloch pri výhre vonku 5:0 proti Alavésu v poslednom zápase ligovej sezóny 20. júla ukončil sezónu ako najlepší strelec a najlepší nahrávač La Ligy, s 25 gólmi a 21 asistenciami, vďaka čomu získal rekordnú siedmu trofej Pichichi, čím prekonal Zarru; Barcelona však skončila na druhom mieste za Realom Madrid. 9. augusta, v druhom zápase osemfinále Ligy majstrov UEFA proti Neapolu na Camp Nou strelil druhý gól tímu a získal penaltu na tretí gól, pri výhre 3:1 doma, čo viedlo k celkovému skóre 4:2 a postupu do štvrťfinále, kde sa stretli s Bayernom Mníchov. 15. augusta utrpel najväčšiu porážku kariére, keď vo štvrťfinále proti Bayernu Mníchov prehrala Barcelona 2:8, a tak opäť ukončila sezónu Ligy majstrov s potupným vypadnutím.

#### August 2020: Túžba odísť z Barcelony

25. augusta 2020 Barcelona potvrdila Associated Press "že Messi poslal klubu dokument, v ktorom vyjadruje túžbu odísť." Toto oznámenie získalo významnú mediálnu odozvu, a to aj od súčasných i bývalých spoluhráčov, katalánskeho prezidenta Quima Torru a organizácií pôsobiacich vo futbale i mimo neho, zatiaľ čo príspevky týkajúce sa Messiho odchodu boli celosvetovo populárne na sociálnej sieti Twitter. 26. augusta vyhlásil športový riaditeľ Barcelony Ramon Planes, že klub túži "vystavať tím okolo najlepšieho hráča na svete" a potvrdil, že Messi bude môcť odísť, iba ak kupujúci zaplatí jeho výkupnú klauzulu vo výške 700 miliónov €; nahlásenú možnosť predčasného ukončenia zmluvy, ktorú mal Messi v zmluve, bolo možné uplatniť, iba ak by to oznámil klubu do 31. mája, hoci zástupcovia hráča majú argumentovať tým, že termín by mal byť stanovený na 31. augusta, kvôli predĺženej sezóne 2019/2020. Pôvodné oznámenie viedlo neskôr v ten večer k protestu 300 fanúšikov pred Camp Nou proti prezidentovi klubu Josepovi Bartomeuovi. 30. augusta vydala La Liga vyhlásenie týkajúce sa Messiho, že jeho zmluva s Barcelonou stále platí a jeho výpovedná klauzula je stále aktívna.

4. septembra vydal Jorge Messi, Lionelov otec a zároveň agent, oficiálne vyhlásenie v reakcii na La Ligu s tvrdením, že „klauzula 700 miliónov € nie je platná v prípade jednostranného rozhodnutia hráča o odchode s účinnosťou po skončení sezóny 2019/2020*.*“, ako sa uvádza v Messiho zmluve s klubom; o chvíľu neskôr La Liga odpovedala tým, že si stojí za vyhlásením zverejneným 30. augusta. Neskôr v ten večer Messi v rozhovore pre Goal oznámil, že bude pokračovať v Barcelone a dokončí posledný rok svojej zmluvy. V rozhovore vysvetlil, že klub informoval klub počas celého roka, že chce odísť, a že prezident klubu Josep Bartomeu uviedol, že na konci každej sezóny sa môže rozhodnúť, či môže zostať alebo odísť, avšak svoje slovo nakoniec nedodržal a poukazoval na jeho výkupnú klauzulu vo výške 700 miliónov €, ktorá Messimu ponechala dve možnosti: zostať alebo sa obrátiť na súd proti klubu. Messi v tom istom rozhovore uviedol, že „nikdy by som sa proti svojmu milovanému klubu nepostavil pred súd. Preto zostávam“.

#### 2020/2021: Posledná sezóna v Barcelone
25. septembra opäť verejne skritizoval vedenie klubu, tentoraz za odchod Luisa Suáreza, keď vyhlásil, že "v tomto klube ma už nič neprekvapí". 27. septembra otvoril sezónu 2020/2021 premenenou penaltou pri výhre 4:0 nad Villarrealom v La Lige. 20. októbra strelil gól z penalty a asistoval na piaty gól pri domácej výhre 5:1 nad Ferencvárosom v Lige majstrov UEFA a stal sa tak prvým hráčom v histórii, ktorý skóroval v 16-tich sezónach Ligy majstrov UEFA. 25. novembra bol nominovaný na ocenenie FIFA The Best 2020 a neskôr bol zaradený do užšieho listu medzi troch kandidátov o túto cenu. 29. novembra strelil štvrtý gól svojho tímu pri víťazstve 4:0 nad Osasunou. Po strelení gólu ukázal dres svojho niekdajšieho tímu Newell's Old Boys na počesť argentínskeho krajana Diega Maradonu, ktorý zomrel pred štyrmi dňami, a zdvihol obe ruky k obrazovke, ktorá na štadióne ukazovala Maradonovu tvár. Dres bol replikou čísla 10 toho istého, ktorý mal Maradona na sebe počas pôsobenia v klube v roku 1993. 17. decembra skončil v ankete FIFA The Best 2020 na treťom mieste za prvým Robertom Lewandowskim a druhým Cristianom Ronaldom, a bol začlenený FIFA FIFPro World XI po štrnásty krát v rade.

23. decembra strelil v ligovom zápase proti Realu Valladolid 644. gól za Barcelonu, čím prekonal Pelého rekord v Santose za najviac strelených gólov v jednom klube. Na oslavu tohto úspechu poslal Budweiser každému brankárovi, proti ktorým Messi skóroval, osobne toľko fliaš piva, koľko im strelil gólov.  17. januára 2021 bol vo finále španielského supepopohára 2021, v predĺžení pri prehre 3:2 nad Athletic Bilbao, prvýkrát v klubovej kariére vylúčený za nešportové správanie (úder rukou do hlavy Asiera Villalibreho, rozhodca si to pôvodne nevšimol, ale upozornil ho VAR a išiel to skontrolovať). 21. februára prekonal Xaviho klubový rekord za najviac zápasov v La Lige s jeho 506. ligovým zápasom za Barelonu proti Cádizu, v ktorom strelil gól z penalty pri domácej remíze 1:1. 10. marca strelil gól z 32 metrov a neskôr nepremenil penaltu pri remíze 1:1 proti Paris Saint-Germain v Parc des Princes v druhom dvojzápase osemfinále Ligy majstrov UEFA; Barcelona prvýkrát po 14-tich rokoch vypadla z tejto súťaže už v osemfinále po celkovom skóre 2:5, keďže prvý zápas prehrala doma 1:4. 21. marca prekonal Xaviho rekord 767 odohratých zápasov za Barcelonu, v zápase proti Realu Sociedad vonku pri výhre 6:1, v ktorom strelil dva góly a na jeden prihral; bol to jeho 768. zápas za Barcelonu. 17. apríla strelil dva góly vo finále Copa del Rey pri výhre 4:0 nad Athleticom Bilbao. Druhým gólom zlomil rekord Gerda Müllera za 30+ golóv v 12-tich po sebe idúcich sezónach, keď to teraz dokázal v 13-tich po sebe idúcich sezónach. S 35 trofejou za Barcelonu taktiež predbehol bývalého krídelníka Manchestru United Ryana Giggsa, ako najviac dekorovaný hráč za jeden klub. Ako najlepší strelec La Ligy získal trofej Pichichi rekordný ôsmykrát v kariére. Bola to taktiež jeho piata výhra v rade v boji o najlepšieho strelca ligy, čím prekonal Argentínčana Alfreda Di Stéfana a Mexičana Huga Sáncheza, ktorý sa to obom podarilo štyrikrát za Real Madrid, a vyrovnal rekordný zápis Jeana-Pierra Papina piatich výhier o kráľa strelca v top piatich ligách Európy.

1. júla 2021 sa stal voľným hráčom po vypršaní zmluvy, pričom rokovania o novej zmluve boli komplikované kvôli finančným problémom Barcelony. 5. augusta Barcelona oznámila, že Lionel Messi v klube nezostane, napriek tomu, že sa obe strany dohodli a v ten deň mali podpísať zmluvu. Klub ako dôvod Messiho odchodu uviedol finančné a štrukturálne prekážky, ktoré predstavujú predpisy La Ligy. O tri dni neskôr, na tlačovej konferencii na Camp Nou, na ktorej sa rozplakal, potvrdil, že odchádza z Barcelony.

### Paris Saint-Germain

#### 2021/2022: Siedma Zlatá lopta a prvá sezóna v novom klube
[vľavo|náhľad|Messi (v strede) so spoluhráčmi z PSG [Kylian Mbappé|Kylianom Mbappém (vľavo) a Neymarom (vpravo)]]
10. augusta 2021 sa Messi pripojil k Paris Saint-Germain. S francúzskym klubom podpísal dvojročný kontrakt do júna 2023 s možnosťou predĺženia o ďalší rok. Vybral si číslo 30, rovnaké, aké nosil na začiatku svojej kariéry v Barcelone.

Za klub debutoval 29. augusta, keď nastúpil ako striedajúci hráč pri výhre 2:0 proti Stade de Reims. Prvý zápas v Lige majstrov UEFA za PSG odohral 15. septembra pri vonkajšej remíze 1:1 proti Club Bruggy. O štyri dni neskôr debutoval na domácom štadióne PSG proti Lyonu pri výhre 2:1. 28. septembra strelil prvý gól za klub spoza šestnástky pri domácej výhre 2:0 proti Guardiolovmu Manchestru City v skupinovej fáze Ligy Majstrov. 21. novembra strelil prvý gól v Ligue 1 pri domácej výhre 3:1 proti Nantes. Neskôr v tom istom mesiaci dokázal dať tri asistencie v jednom zápase piatykrát v jeho kariére pri hosťovskej výhre 3:1 nad Saint-Étienne. Strelil 40 gólov za klub a reprezentáciu v kalendárnom roku a pomohol Argentíne vyhrať Copa America 2021, vďaka čomu získal 29. novembra rekordnú siedmu Zlatú loptu.

2. januára 2022 PSG vyhlásilo, že bol Messi pozitívne testovaný na COVID-19, kvôli čomu chýbal v dvoch ligových zápasoch a v jednom pohárovom zápase. Vrátil sa 23. januára v ligovom zápase proti Reims, v ktorom nastúpil v druhom polčase z lavičky a asistoval na tretí gól pri domácej výhre 4:0. 13. marca, po vypadnutí v osemfinále Ligy majstrov UEFA s Realom Madrid, boli Messi a jeho spoluhráč Neymar vypískaní niektorými fanúšikmi PSG v Parc des Princes v ligovom zápase proti Bordeaux. Po zápase tréner PSG Mauricio Pochettino bránil Messiho so slovami ,,Posudzovať Messiho týmto spôsobom je nespravodlivé,“ a dodal: „Bol to rok učenia, a to nielen na profesionálnej úrovni prísť do Paris Saint-Germain, do novej ligy a s novými spoluhráčmi, ale aj na rodinnej úrovni.“ 23. apríla pomohol PSG získať desiaty titul Ligue 1 po tom, čo strelil gól spoza šestnástky pri domácej remíze 1:1 proti Lens. Messi ukončil svoju debutovú sezónu s 11 gólmi a 14 asistenciami vo všetkých súťažiach. Nedokázal streliť dvojciferný počet gólov v lige prvýkrát od sezóny 2005/2006, strelil 6 gólov.

### Inter Miami

#### Prvá sezóna v MLS
Po potvrdení svojho odchodu z PSG bol Messi spájaný s návratom do bývalého klubu Barcelona, ​​ako aj s prestupom za veľké peniaze do klubu Al-Hilal v saudskoarabskej profesionálnej lige, ale jeho rozhodnutie prestúpiť do klubu Inter Miami pôsobiacom v Major League Soccer  bolo 5. júna 2023 oznámené barcelonskému prezidentovi Joanovi Laportovi. Barcelona ho nemohla podpísať kvôli finančným obmedzeniam. Messi potvrdil, že ho oslovili iné európske kluby, ale že Barcelona je jediný európsky tím, za ktorý chcel hrať.

15. júla 2023 Inter Miami oznámilo podpis dva a pol ročnej zmluvy s Lionelom Messim. Fanúšikom bol formálne predstavený na živo vysielanom podujatí s názvom „La PresentaSÍon“ na štadióne DRV PNK nasledujúci deň spolu s bývalým spoluhráčom z Barcelony Sergiom Busquetsom. Messi debutoval za klub 21. júla v zápase Ligového pohára proti Cruz Azul, kde skóroval z priameho kopu v nadstavenom čase a zaistil tak Interu víťazstvo 2:1.

## Reprezentačná kariéra

### 2004 - 2005: Úspechy na mládežníckej úrovni
Keďže mal Messi Argentínsko-Španielsku národnosť, mohol hrať za oba národné tímy. Vyberači hráčov do Španielskej U17 si ho začali všímať v roku 2003 po tom, čo barcelonský riaditeľ Carles Rexach naňho poukázal ako svojho mladého hráča Španielskej futbalovej federácii. Messi túto ponuku odmietol, pretože mal ambíciu reprezentovať *La Albiceleste* už od útleho detstva. Aby sa zabránilo tomu, aby sa Španieli opäť hlásili k jeho získaniu, zorganizovala Argentínska futbalová federácia v júni 2004 dva prípravné zápasy pre hráčov do 20 rokov, proti Paraguaju a Uruguaju, s cieľom schváliť jeho postavenie ako argentínskeho hráča vo FIFA. Päť dní po jeho 17. narodeninách, 29. júna, si odkrútil debut za Argentínu proti Paraguaju (8:0), kde strelil jeden gól a asistoval dvakrát. Následne bol nominovaný na súpisku na Majstrovstvá Južnej Ameriky do 20 rokov, ktoré sa konali v Kolumbii vo februári 2005. Keďže mu chýbala výdrž oproti ostatným spoluhráčom, vďaka jeho rastovému hormónu, nastúpil v šiestich z deviatich zápasov z lavičky. Po tom, čo bol v zápase s Venezuelou vyhlásený mužom zápasu, strelil víťazný gól na 2:1 v rozhodujúcom zápase proti Brazílii, čím zabezpečil tretie miesto v kvalifikácii na Majstrovstvá sveta do 20 rokov.

Messi si bol vedomý svojich fyzických obmedzení, a preto si zamestnal osobného trénera na zväčšenie svalovej hmoty, čím sa vrátil do tímu v zlepšenom stave včas na Majstrovstvá sveta do 20 rokov, ktoré sa konali v Holandsku v júni 2005. Po tom, čo bol vynechaný v základnej zostave na prvý zápas proti Spojeným štátom (0:1 prehra), požiadali najdôležitejší hráči trénera, aby dal Messiho hrávať, pretože ho považovali za svojho najlepšieho hráča. Po tom, čo pomohol tímu v zápasoch proti Egyptu a Nemecku, aby sa dostali do vyraďovacích kôl, sa ukázal ako hlavná postava tímu v osemfinále proti Kolumbii (strelil gól), vo štvrťfinále proti favoritovi na titul Španielsku (strelil gól a asistoval) a strelil úvodný gól proti obhajcovi titulu Brazílii v semifinále. Pred finálovým zápasom mu bola udelená Zlatá lopta pre najlepšieho hráča turnaja. Strelil góly z dvoch penált pri výhre 2:1 nad Nigériou, čím získala Argentína piaty titul šampióna, a Messi ukončil turnaj ako najlepší strelec zo šiestimi gólmi. Jeho výkony boli porovnávané s krajanom Diegom Maradonom, ktorý viedol Argentínu k titulu v roku 1979.

### 2005 - 2006: Seniroský debut a debut na Majstrovstvách sveta
Vďaka výkonom a úspechom v kategórii do 20 rokov ho José Pekerman povolal do seniorského tímu na prípravný zápas proti Maďarsku, dňa 17. augusta 2005. Vo veku 18 rokov si Messi odbil debut na seniorskej úrovni Argentíny na štadióne Ferenca Puskasa, keď do hry naskočil v 63. minúte, ale po dvoch minútach bol vylúčený, kvôli faulu na Vilmosa Vanczáka, ktorého udrel do tváre, keď sa chcel od neho vymaniť. Messiho údajne našli v šatni s plačom. K tímu sa vrátil 3. septembra v kvalifikačnom zápase na Majstrovstvá sveta pri porážke proti Paraguaju, ktorý pred zápasom vyhlásil za "debut". Messi odohral svoj prvý zápas v ďalšom kvalifikačnom zápase proti Peru, kde zaistil penaltu pre svoj tímu, čo im zaistilo víťazstvo. Po zápase ho Pekerman označil za "klenot". Následne sa pravidelne zúčastňoval na zápasoch v kvalifikácii na Majstrovstvá sveta 2006 a 1. marca 2006 strelil svoj prvý gól v priateľskom zápase proti Chorvátsku. O týždeň neskôr utrpel zranenie hamstringu, čo ohrozilo jeho účasť na Majstrovstvách sveta, avšak José Pekerman ho vybral do nominácie a začal trénovať na opätovnom uzdravení do tejto súťaže pred začiatkom turnaja.

Počas Majstrovstiev sveta v Nemecku bol svedkom víťazstva v otváracom zápase proti Pobrežiu Slonoviny z lavičky. V ďalšom zápase proti Srbsku a Čiernej hore sa stal najmladším hráčom, ktorý kedy reprezentoval Argentínu na Majstrovstvách sveta, keď prišiel z lavičky v 74. minúte. Asistoval na štvrtý gól mužstva a strelil posledný gól zápasu na 6:0, čím sa stal najmladším strelcom na turnaji a šiestym najmladším strelcom v histórii Majstrovstiev sveta. Keďže mali postup do vyraďovacej fázy zabezpečený, tak počas posledného zápasu v skupine nechal tréner viacerých hráčov šetriť. Messi tým pádom nastúpil proti Holandsku (0:0), čím vyhrali skupinu vďaka gólovému rozdielu. V osemfinále proti Mexiku. hranom v deň jeho 19. narodenín, prišiel na ihrisko v 84. minúte, keď bol výsledok 1:1. Vyzeralo to, že strelil gól, ale kvôli offsidu bol zrušený. Argentína vyhrala po predĺžení. Vo štvrťfinále proti Nemecku nehral. V tomto zápase Argentína vypadla, keď prehrala 4:2 v penaltovom rozstrele. Po príchode domov začali mnohí pochybovať o Pekermanovom rozhodnutí nechať Messiho na lavičke, keďže verili, že by dokázal zvrátiť zápas v prospech Argentíny.

### 2007 - 2008: Finále Copa América a Olympijské zlato
[náhľad|Messi v semifinále [Letné olympijské hry 2008|Letných Olympijských hier 2008]]
Keď sa Messi začal stávať jedným z najlepších na planéte, zaistil si miesto u trénera Alfia Basileho v základnej zostave, v tíme, ktorý bol favoritom na víťazstvo na Copa América 2007 vo Venezuele. Založil víťazný gól pri víťazstve 4:1 v otváracom zápase nad Spojenými štátmi, a potom vybojoval penaltu pre tím v ďalšom zápase proti Kolumbii (4:2 výhra). Keď už mali postup do vyraďovacej fázy zabezpečený, začal Messi len na lavičke náhradníkov, prišiel na posledných 25 minút za stavu 0:0, a asistoval na jediný gól zápasu proti Paraguaju. Vo štvrťfinále, kde čelili Peru, strelil druhý gól pri výhre 4:0. V semifinále proti Mexiku (3:0) strelil gól na 2:0. Vo finále prehrala Argentína prekvapujúco 3:0 nad Brazíliou, ktorej chýbalo niekoľko najlepších hráčov. Po neočakávanej porážke vo finále nasledovala v Argentíne mohutná kritika ľudí, avšak Messiho nekritizovali kvôli jeho mladému veku a sekundárnemu postaveniu hviezdnemu hráčovi Juanovi Románovi Riquelmemu. Bol menovaný najlepším mladým hráčom turnaja CONMEBOLOM.

Pred Letnými Olympijskými hrami 2008 Barcelona vylúčila Messiho z reprezentácie Argentíny na turnaj, pretože sa to časovo zhodovalo s kvalifikačnými zápasmi na Ligu majstrov UEFA. Po tom čo Barcelona predstavila nového trénera Pepa Guradiolu, ktorý vyhral Olympijské hry v roku 1992, bolo mu ním dovolené odísť na turnaj a pripojiť sa k tímu do 23 rokov v Pekingu. Počas prvého zápasu proti Pobrežiu Slonoviny strelil gól a asistoval pri výhre 2:1. Následná výhra 1:0 nad Austráliou dostala Argentínu do štvrťfinále. Messi v poslednom zápase v skupine proti Srbsku oddychoval, a výhra 2:0 im zabezpečila prvé miesto v skupine. Vo štvrťfinále proti Holandsku opäť strelil prvý gól a asistoval na druhý, čím pomohol vyhrať zápas 2:1 po predĺžení. Po výhre v semifinále nad Brazíliou 3:0, dokázal Messi vo finále asistovať na gól proti Nigérii a získal Olympíjsku zlatú medailu. Bol vyhlásený za najlepšieho hráča turnaja.

### 2008 - 2011: Kolektívny úpadok
[náhľad|Messi v zápase proti [Nemecké národné futbalové mužstvo|Nemecku vo štvrťfinále Majstrovstiev sveta 2010]]
Od konca roku 2008 zažil národný tím trojročné obdobie herného úpadku. Pod manažérom Diegom Maradonom, ktorý doviedol Argentínu k titulu Majstrov sveta ako hráč, sa jeho tím kvalifikoval na Majstrovstvá sveta 2010, kam si miesto zabezpečili až v poslednom kvalifikačnom kole, kde zdolali Uruguaj 1:0. Maradona bol kritizovaný za svoje strategické rozhodnutia, medzi ktoré patrilo aj dávanie Messiho do zostavy mimo svojej obľúbenej pozície. V ôsmich kvalifikačných zápasoch pod Diegom Maradonom strelil Messi iba jeden gól, a to pri víťazstve Argentíny nad Venezuelou 4:0. Počas zápasu hranom 28. marca 2009 si po prvýkrát obliekol dres s číslom 10, pretože Riquelme ukončil reprezentačnú kariéru. Celkovo strelil Messi štyri góly v osemnástich kvalifikačných zápasoch. Pred začiatkom turnaja navštívil Maradona Messiho v Barcelone a ukázal mu jeho taktické plány; Messimu načrtol formáciu 4-3-1-2, kde by on hral na pozícii pred útočníkmi, na pozícii playmakera, ktorá bola jeho preferovaná pozícia od detstva.[náhľad|Messi na [Copa América 2011|alt=|vľavo]]Napriek nepodarenej kvalifikácii bola Argentína považovaná za uchádzačov na titul Majstra sveta v Juhoafrickej republike. Na začiatku turnaja sa nová formácia ukázala byť účinná; Messi počas otváracieho zápasu s Nigériou vyslal najmenej štyri pokusy na bránu, avšak brankár Nigérie ho vychytal, čo viedlo k výhre 1:0. Počas ďalšieho zápasu s Južnou Koreou sa podieľal na všetkých štyroch góloch svojho tímu, pri výhre 4:1. Keďže mala Argentína v poslednom zápase istý postup do vyraďovacej časti, väčšina hráčov zostala na lavičke, ale Messi údajne odmietol ostať medzi náhradníkmi. Po prvýkrát si obliekol kapitánsku pásku pri výhre 2:0 nad Gréckom; ako ústredný hráč tímu sa podieľal na druhom góle Argentíny, čím skončili na prvom mieste v skupine. V osemfinále porazili Mexiko 3:1, kde Messi asistoval pri prvom góle.
Argentína vypadla vo štvrťfinále proti Nemecku, v rovnakej časti turnaja a s rovnakým súperom ako pred štyrmi rokmi. Prehra 4:0 bola najväčšia od roku 1974. FIFA následne zvolila Messiho za jedného z 10 najlepších hráčov na turnaji. Po návrate domov bol Messi dosť kritizovaný. Keďže bol vnímaný ako najlepší hráč na svete, očakávalo sa, že privedie Argentínu k titulu, rovnako ako to urobil Diego Maradona v roku 1986, avšak nedokázal zopakovať výkony, ktoré predvádzal v Barcelone za národný tím, čo viedlo k obvineniam, že sa nezaujíma o svoju krajinu tak ako o klub.

Maradonu po turnaji nahradil Sergio Batista, ktorý doviedol Argentínu k Olympijskému zlatu v roku 2008. Batista publikoval, že poskladá tím okolo Messiho, kde ho nasadí ako falošnú deviatku v rozostavení 4-3-3, tak ako hral aj v Barcelone. Hoci strelil Messi rekordných 53 gólov počas sezóny 2010/2011 za Barcelonu, za Argentínu neskóroval v oficiálnych zápasoch od marca 2009. Napriek zmene taktiky, jeho gólové suchoty pokračovali aj počas Copa América 2011, ktoré hostila Argentína. Ich prvé dva zápasy s Bolíviou a Kolumbiou skončili remízami. Média a fanúšikovia začali hovoriť, že si nerozumie dobre s útočníkom Carlesom Tévezom, ktorý sa tešil veľkej popularite v Argentíne; Messi bol následne vypískaný jeho vlastnými fanúšikmi po prvýkrát v kariére. Počas ďalšieho zápasu, ktorý bol rozhodujúci, s Tévezom na lavičke, predviedol Messi dobre ohodnotený výkon, keď v zápase s Kostarikou pri výhre 3:0 asistoval na dva góly. Vo štvrťfinále proti Uruguaju sa zápas skončil remízou 1:1, s Messiho asistenciou, avšak Argentína vypadla po penaltovom rozstrele (4:5).

### 2011 - 2013: Prevzatie kapitánskej pásky
[náhľad|Messi strelil prvý hetrik za Argentínu proti [Švajčiarske národné futbalové mužstvo|Švajčiarsku vo februári 2012]]
Po neúspešných výkonoch Argentíny na Copa América bol Batista nahradený Alejandrom Sabellom. Po jeho príchode v auguste 2011 sa stal Messi kapitánom tímu a druhým kapitánom sa stal Javier Mascherano. Messi pokračoval vo vedení tímu ako najlepší hráč, zatiaľčo Mascherano plnil vodcovskú úlohu v tíme. Pri prebudovaní tímu nechal Sabella Téveza odstrániť z tímu a priviedol hráčov, ktorý s Messi vyhrali na mládežníckych úrovniach Majstrovstvá sveta a Olympijské hry. Teraz hral Messi v tíme voľného hráča. Gólové suchoty ukončil 7. októbra počas prvého zápasu kvalifikácie na Majstrovstvá sveta proti Čile, čo bol jeho prvý oficiálny gól za Argentínu po dva a pol roku.

Pod Sabellom sa jeho gólová úspešnosť drasticky zväčšila; doteraz strelil 17 gólov v 61 zápasoch pod minulými manažérmi, a počas nasledujúcich troch rokov strelil 25 gólov v 32 zápasoch. V roku 2012 strelil za Argentínu 12 gólov v 9 zápasoch, čím vyrovnal rekord Gabriela Batistutu v počte gólov za jeden kalendárny rok. Prvý hetrik za *Albiceleste* prišiel 29. februára 2012 v priateľskom zápase proti Švajčiarsku, čo nasledovalo ďalšími dvoma hetrikmi v priebehu roka a pol proti Brazílii a Guatemale. Messi pomohol tímu k zaisteniu si miestenky na Majstrovstvá sveta 2014 víťazstvom 5:2 nad Paraguajom, dňa 10. septembra 2013; asistoval na jeden gól a strelil ďalšie dva z penált, čím sa stal s 37 gólmi za Argentínu druhým najlepším strelcom v histórii po Batistutovi. Celkovo strelil 10 gólov v 14 zápasoch počas kvalifikácie. Vďaka zlepšeným výkonom, jeho väzba s krajanmi narastala, a postupne ho argentínčania začali vnímať priaznivejšie.

### 2014 - 2015: Finále Majstrovstiev sveta a finále Copa América
[náhľad|Messi v slzách po finálovom zápase na [Majstrovstvá sveta vo futbale 2014|MS 2014 proti Nemecku|304x304bod]]
Pred začiatkom Majstrovstiev sveta v Brazílii boli obavy z Messiho formy, keďže sezónu v Barcelone ukončil neúspešne a so zraneniami. Avšak na začiatku turnaja chytil skvelú formu, keď sa stal mužom zápasu v prvých štyroch zápasoch. V jeho prvom zápase na Majstrovstvách sveta v roli kapitána doviedol mužstvo k víťazstvu 2:1 nad Bosnou a Hercegovinou; pomohol vytvoriť vlastný gól Seada Kolašinaca a strelil víťazný gól zápasu, keď predribbloval cez troch hráčov, čo bol jeho prvý gól na Majstrovstvách sveta od jeho debutu na tomto turnaji pred ôsmimi rokmi. V druhom zápase proti Iránu strelil jediný a zároveň víťazný gól zápasu v nadstavenom čase z 23 metrov, čím zabezpečil mužstvu postup do vyraďovacej fázy. V poslednom zápase skupiny proti Nigérií (3:2 víťazstvo) strelil dva góly (druhý gól bol z priameho kopu), čím skupinu ukončili na prvom mieste. V osemfinále proti Švajčiarsku asistoval pri výhre 1:0 na víťazný gól v nadstavenom čase. Vo štvrťfinále zdolali Belgicko 1:0, čím sa prebojovali do semifinále Majstrovstiev sveta po prvýkrát od roku 1990. V semifinále proti Holandsku (0:0 po predĺžení) si vybojovala Argentína postup do finále cez penaltový rozstrel, ktorý vyhrali 4:2, v ktorom Messi pomohol prvou premenenou penaltou.
[náhľad|Messi na MS 2014 v zápase proti [Iránske národné futbalové mužstvo|Iránu|alt=|vľavo]]
Finále, ktoré sa označovalo ako Messi verzus Nemecko, teda najlepší hráč na svete proti najlepšiemu tímu, bolo reprízou finále z Majstrovstiev sveta 1990 s Diegom Maradonom. Do prvej polhodiny zápasu začal Messi akciu, ktorá skončila gólom, ale nebol uznaný pre offside. Zahodil niekoľko šancí na strelenie gólu, najmä na začiatku druhého polčasu, keď jeho neúnavne úsilie smerovalo ďaleko od brány. Striedajúci hráč Mario Götze strelil gól v 113. minúte, čím Nemecko získalo po výhre 1:0 v predĺžení titul Majstra sveta. V závere turnaja získal ocenenie Zlatá lopta pre najlepšieho hráča turnaja. Okrem toho, že bol na delenom treťom mieste najlepších strelcov, so štyrmi gólmi a tromi asistenciami, vytvoril najviac šancí, skompletizoval najviac dribblingov a vyprodukoval najviac prienikových prihrávok do pokutového územia. Avšak, tento výber bol kritizovaný kvôli nestrieľaniu gólov vo vyraďovacej časti; Prezident FIFA, Sepp Blatter, vyjadril rozčarovanie, zatiaľčo Maradona uviedol, že Messi bol nezaslúžene vybraný, len kvôli marketingovým účelom.
Ďalšie finálové vystúpenie, Messiho tretie v kariére bolo na Copa América 2015 v Čile. Pod vedením bývalého barcelonského trénera Gerarda Morena vstupovala Argentína do turnaja ako hlavný favorit na titul, vďaka druhému miestu na minuloročných Majstrovstvách sveta. Počas otváracieho zápasu proti Paraguaju viedli do polčasu 2:0, ale do konca zápasu stratili náskok a remizovali 2:2; Messi strelil gól z penalty, čo bol jeho jediný gól na celom turnaji. Po výhre 1:0 nad obhajcami titulu Uruguajom, odohral v poslednom zápase skupiny proti Jamajke, s výhrou 1:0, 100. zápas za národný tím, čím sa stal len piatym argentínčanom, ktorý dosiahol túto métu. V 100. zápase mal na konte za Argentínu 46 gólov, z čoho 22 prišli v oficiálnych súťažných zápasoch.
[náhľad|Messi vo finále proti [Nemecké národné futbalové mužstvo|Nemecku]]
Argentína postupovala do vyraďovacej časti ako víťaz skupiny. Vo štvrťfinále proti Kolumbii si vytvorili mnoho šancí, vrátane Messiho hlavičky, avšak ani jeden pokus neskončil za brankárom Kolumbie, čo viedlo k pokutovým kopom, ktoré Argentína vyhrala 5:4, s Messiho prvým premeneným pokutovým kopom. V semifinále proti Paraguaju Messi exceloval ako tvorca hry, keď asistoval na tri góly a pomohol vytvoriť ďalšie tri góly pri výhre 6:1, vďaka čomu dostal ovácie od súperových fanúšikov. Argentína odštartovala finále proti Čile ako favorit, čo ukázali aj stávkové kancelárie, avšak prehrali po penaltovom rozstrele 4:1, keď po predĺžení bolo 0:0. Messi čelil agresívnej hre súpera naňho, čo bolo vidieť aj keď mu vyzuli kopačku počas behu, vďaka čomu hral pod jeho štandard, hoci bol jediným argentínčanom, ktorý úspešne premenil svoju penaltu. Na konci turnaja mal údajne získať cenu pre najcennejšieho hráča na turnaji, ale túto cenu odmietol. Keďže Argentína nezískala trofej už od roku 1993, zvrhla sa Messiho veľká kritika zo strany argentínskych medií a fanúšikov.

### 2016: Copa América Centenario, ukončenie reprezentačnej kariéry a návrat
Messiho účinkovanie na Copa América Centenario bolo spočiatku ohrozené, keďže 27. mája 2016 v prípravnom zápase proti Hondurasu (1:0 výhra) utrpel poranenie chrbta. Neskôr vydali vyhlásenie, že v bedrovej oblasti utrpel hlboké modriny. 6. júna bol v otváracom zápase proti Čile (2:1 výhra) ponechaný len na lavičke náhradníkov, kvôli obavám o jeho kondíciu. V druhom zápase proti Paname (5:0 výhra) ho Gerardo Martino opäť nepostavil do základnej zostavy, avšak v 61. minúte prišiel z lavičky, keď nahradil Augusta Fernándeza a za 19 minút sa mu podarilo streliť hetrik, a taktiež zohral dôležitú úlohy pri góle na 5:0, ktorý strelil Sergio Agüero, čím sa Argentína dostala do vyraďovacej fázy. V tomto zápase bol označený za muža zápasu.

18. júna 2016 sa stal opäť mužom zápasu vo štvrťfinále proti Venezuele (4:1 výhra), keď asistoval na dva góly a jeden sám strelil, čím vyrovnal rekord Gabriela Batistutu s 54 gólmi v počte gólov za Argentínsky národný tím. Tento rekord prekonal o tri dni neskôr v semifinále proti Spojeným štátom (4:0 výhra), kde taktiež asistoval na dva góly, čím pomohol Argentíne dostať sa do finále tejto súťaže druhý rok po sebe, a opäť bol zvolený mužom zápasu.

26. júna sa začalo opakované minuloročné finále proti Čile, avšak Argentína opäť prehrala po pokutových kopoch, po tom čo v riadnom hracom čase zápas skončil 0:0. Navyše Messi nepremenil svoju penaltu. Táto finálová porážka bola Messiho treťou v rade vo veľkých turnajoch, a celkovo štvrtá. Po zápase Messi oznámil, že ukončuje medzinárodnú kariéru. Začal, "Urobil som čo som mohol. Národný tím pre mňa skončil, rozhodol som sa." Tréner Čile, Juan Antonio Pizzi, po zápase povedal: "Moja generácia ho nemôže porovnávať s Maradonom, kvôli tomu, čo Maradona urobil pre futbal v Argentíne. Avšak myslím si, že najlepší hráč na svete hral dnes tu v Spojených štátoch." Messi ukončil turnaj ako druhý najlepší strelec za Eduardom Vargasom, keď strelil päť gólov. Mal však najviac asistencii (4), a taktiež vyhral najviac ocenení muža zápasu (3); vďaka tomu bol menovaný do tímu turnaja, avšak nezískal Zlatú loptu pre najlepšieho hráča turnaja, lebo ju získal Alexis Sánchez.

#### "Neodchádzaj, Leo"
Po jeho oznámení o ukončení reprezentačnej kariéry začala v Argentíne kampaň, aby zmenil názor o svojom odchode. Keď tím pristál v Buenos Aires, fanúšikovia ho vítali znakmi a transparentami s názvami ako ,,Neodchádzaj, Leo".  Argentínsky prezident Mauricio Macri vyzval Messiho, aby svoje rozhodnutie neuponáhľal, keď povedal: "Máme to šťastie, je to životná pocta, dar od Boha, že máme najlepšieho hráča na svete v našej krajine...Lionel Messi je najväčšia vec, ktorú máme v Argentíne, a preto sa musíme o neho postarať." Starosta mesta Buenos Aires, Horacio Rodríguez Larreta, odhalil v hlavnom meste Messiho sochu, aby ho presvedčil, aby znovu zvážil ukončenie reprezentačnej kariéry. Na sociálnych sieťach sa NoTeVayasLeo [špan. NeodchádzajLeo] stal globálnou trendovou témou a dokonca aj zoznamom skladieb na Spotify. Kampaň pokračovala aj v uliciach a na námestiach argentínskeho hlavného mesta, kde sa 2. júla približne 50 000 fanúšikov vydalo ku Obelisku v Buenos Aires s použitím rovnakých sloganov ,,Neodchádzaj, Leo".

#### Návrat

Len týždeň po tom, čo oznámil ukončenie reprezentačnej kariéry začali argentínske noviny *[[La Nación]]* uvádzať, že začal uvažovať o hraní za Argentínu už v septembri v kvalifikácii na Majstrovstvá sveta 2018. 12. augusta sa potvrdilo, že Messi zmenil svoje rozhodnutie ukončiť reprezentačnú kariéru a bol zaradený do mužstva pre nadchádzajúce kvalifikácie na Majstrovstiev sveta vo futbale 2018. 1. septembra 2016, pri jeho prvom zápase po návrate, strelil jediný gól pri víťazstve 1:0 nad Uruguajom v kvalifikácii na Majstrovstvá sveta 2018.[náhľad|Messi oslavuje hetrik proti [Ekvádorské národné futbalové mužstvo|Ekvádoru, ktorým poslal Argentínu na Majstrovstvá sveta 2018 v Rusku|alt=|vľavo]]28. marca 2017 bol Messi suspendovaný na najbližšie štyri zápasy za urážky na postranného rozhodcu v zápase proti Čile hranom 23. marca 2017. Bola mu taktiež udelená pokuta 10 000 švajčiarskych frankov (približne 9000 €). Dňa 5. mája 2017 odvolala FIFA zákaz Messimu nehrať v štyroch zápasoch a pokutu 10 000 švajčiarskych frankov po odvolaní argentínskej futbalovej federácie, čo znamenalo, že mohol hrať zvyšné zápasy v kvalifikácii na Majstrovstvá sveta. Účasť Argentíny na Majstrovstvách sveta 2018 bola ohrozená, keďže pred posledným zápasom v kvalifikácii boli v skupine šiesty, a postupovať môžu len piati, čo znamenalo, že sa po prvýkrát nemuseli kvalifikovať na záverečný turnaj do roku 1970. 10. októbra 2017 doviedol Messi svoju krajinu na Majstrovstvá sveta, keď vo veľmi dôležitom poslednom kole dokázal streliť hetrik, a tak Argentína porazila Ekvádor 3:1 vonku. Messiho tri góly v zápase ho doviedli k pozícii najlepšieho strelca v kvalifikáciách na Majstrovstvá sveta v histórii CONMEBOL spoločne s Luisom Suárezom, keď ich obaja strelili už 21. Prekonali predošlý rekord, ktorý držal jeho krajan Hernán Crespo.

### 2018: Majstrovstvá sveta

V nadväznosti na ich kvalifikáciu, ktorú zachránil Messi, neboli očakávania na Majstrovstvách sveta celkom vysoké, čo s potvrdilo aj v prípravnom zápase v marci 2018, keď tím bez Messiho, ktorý bol zranený, prehral so Španielskom 6:1. Pred začiatkom turnaja začali média špekulovať o tom, či to budú pre Messiho posledné Majstrovstvá sveta. V otváracom zápase skupiny proti Islandu 16. júna, nepremenil potenciálnu víťaznú penaltu a zápas tak skončil remízou 1:1. V druhom zápase Argentíny na Majstrovstvách sveta hranom 21. júna, prehrali s Chorvátskom 3:0. Po zápase hovoril argentínsky tréner Jorge Sampaoli o nedostatku kvality v tíme obklopujúcom Messiho, „realita argentínskeho mužstva zahaluje jeho [Messiho] genialitu“. Messi mal len 49 dotykov z loptou a len dvakrát sa dostal do pokutového územia Chorvátska. Sampaoli uviedol: "jednoducho sme mu nevedeli dať prihrávku, ktorá by mu pomohla vytvoriť situácie na ktoré je zvyknutý. Pracovali sme na tom, aby sme mu dali loptu, avšak súper tiež tvrdo pracoval, aby mu zabránil získať loptu. Prehrali sme tento súboj." Chorvátsky záložník Luka Modrić taktiež po zápase uviedol, že "Messi je neuveriteľný hráč, ale nemôže všetko robiť sám."[náhľad|Messi oslavujúci gól proti [Nigérijské národné futbalové mužstvo|Nigérii|alt=|vľavo]]V záverečnom zápase skupiny proti Nigérii, hranom 26. júna, strelil Messi otvárací gól pri výhre 2:1, čím sa stal len tretím hráčom po Diegovi Maradonovi a Gabrielovi Batistutovi, ktorý skóroval na troch rôznych Majstrovstvách sveta; a stal sa taktiež prvým hráčom, ktorý strelil gól na Majstrovstvách sveta ako teenager, v dvadsiatich a taktiež v tridsiatich rokoch. Tento gól, ktorý bol uchádzačom ako jeden z najkrajších gólov na turnaji, prišiel po dlhej prihrávke zo stredu ihriska, loptu si spracoval počas behu stehnom a svojou slabšou pravačkou strelil gól. Argentína skončila v skupine na druhom mieste za Chorvátskom. V osemfinále, hranom 30. júna, narazila Argentína na budúcich šampiónov Francúzov, avšak tím okolo Messi prehral 4:3, čo viedlo k vypadnutiu zo šampionátu; v tomto zápase si Messi pripísal dve asistencie. S dvomi asistenciami v poslednom zápase sa stal Messi prvým hráčom, ktorý vyprodukoval asistenciu na posledných štyroch Majstrovstvách sveta, a taktiež sa stal prvým hráčom, ktorý asistoval na dva góly v jednom zápase Argentíny od čias Diega Maradonu, ktorému sa to podarilo v roku 1986 proti Južnej Kórei.

Následne po turnaji Messi neučínkoval v priateľských zápasoch Argentíny proti Gueatemale a Kolumbii, hraných v septembri 2018, a uviedol, že je nepravdepodobné, aby zastupoval národný tím po zvyšok kalendárneho roka. Absencia Messiho v národnom tíme a jeho pokračujúce zlyhanie v získaní titulu s Argentínou vyvolali v médiách špekulácie, že by Messi mohol opäť odísť z medzinárodného futbalu. V marci 2019 bol však opäť nominovaný do Argentínskeho tímu na prípravné zápasy proti Venezuele a Maroku, ktoré sa mali hrať neskôr v rovnakom mesiaci. 22. marca sa vrátil k reprezentovaniu národného tímu k zápasu proti Venezuele, avšak prehrali 3:1.

### 2019: Tretie miesto na Copa América
21. mája 2019 bol Messi nominovaný trénerom Lionelom Scalonim do 23 členného tímu na Copa América 2019. 19. júna, v druhom zápase skupiny proti Paraguaju strelil gól z penalty a zápas skončil remízou 1:1. Následná prehra Argentíny v semifinále proti Brazílii 2:0 (2. júla), vyvolala Messiho rozčúlenie, keďže sa ostro vyjadril k rozhodcom, ktorý pískali tento zápas. 6. júla, v zápase o tretie miesto proti Čile, vytvoril otvárací gól Sergia Agüera a pomohol tímu vyhrať zápas 2:1, čím pomohol Argentíne získať bronzovú medailu; avšak, v 37. minúte dostal červenú kartu spoločne s Gary Medelom, po tom čo sa s ním zapojil do hádky. Po zápase si odmietol prevziať medailu a v rozhovore uviedol, že "nechcem byť súčasťou tejto korupcie." Messi sa neskôr ospravedlnil za svoje vyjadrenia, avšak od CONMEBOL-u dostal pokutu 1500$ a zákaz hrania v jednom zápase, čo znamenalo, že sa nezúčastní kvalifikácie na Majstrovstvá sveta. Dňa 2. augusta dostal Messi od CONMEBOL-u trojmesačný zákaz hrania futbalu za národný tím a taktiež pokutu 50 000$  za jeho vyjadrenia na rozhodcov; tento zákaz znamenal, že chýbal v prípravných zápasov proti Čile, Mexiku a Nemecku v septembri a októbri.

10. septembra 2020 Argentínska FA oznámila, že Messiho pozastavenie na jeden zápas bolo zrušené a kvalifikáciu bude môcť hrať už budúci mesiac. 18. septembra bol povolaný na októbrové zápasy do zostavy Argentíny na kvalifikáciu majstrovstiev sveta proti Ekvádoru a Bolívii.

### 2021: Rekord v počte zápasov a víťazstvo na Copa América
14. júna 2021 skóroval Messi z priameho kopu pri remíze 1:1 proti Čile v úvodnom zápase argentínskej skupiny na Copa América 2021 v Brazílii. Tento gól znamenal, že prekonal počet 56 gólov z priameho kopu Cristiana Ronalda, čím stal aktívnym futbalistom s najväčším počtom gólov z priameho kopu. Prekonal tiež rekord 38 gólov Gabriela Batistutu v oficiálnych zápasoch Argentíny. V druhom zápase skupiny 18. júna pripravil Messi víťazný gól pri výhre 1:0 proti Uruguaju, keď asistoval Guidovi Rodríguezovi. 21. júna hral vo svojom 147. zápase, čím vyrovnal rekord Javiera Mascherana v najviac zápasoch za Argentínu pri výhre 1:0 nad Paraguajom v ich treťom zápase na turnaji. O týždeň neskôr prelomil rekord v počte zápasov za argentínsky národný tím, keď sa predstavil pri výhre 4:1 nad Bolíviou v poslednom zápase skupinovej fázy, v ktorom asistoval na otvárací gól Papu Gómeza a neskôr sám strelil dva góly. 3. júla dvakrát asistoval a strelil gól z priameho kopu pri výhre 3:0 nad Ekvádorom vo štvrťfinále turnaja. 6. júla, pri remíze 1:1 v semifinále proti Kolumbii, v 150. zápase za Argentínu, zaregistroval už svoju piatu asistenciu na turnaji, keď asistoval na gól Lautarovi Martínezovi, čím vyrovnať jeho rekord deviatich gólových bodov (v merítku kanadského bodovania) na jednom turnaji spred piatich rokov; neskôr strelil gól z pokutového kopu pri víťazstve Argentíny v penaltovom rozstrele 3:2, čím postúpil do svojho piateho medzinárodného finále. 10. júla Argentína porazila vo finále hosťovskú Brazíliu 1:0, vďaka čomu získal Messi svoju prvú hlavnú medzinárodnú trofej a Argentína svoju prvú od roku 1993, a rekordnú pätnástu trofej Copa América. Messi bol priamo zapojený do 9 z 12 gólov, ktoré Argentína strelila, strelil štyri góly a asistoval päťkrát; za svoje výkony bol (spolu s Neymarom) vymenovaný za hráča turnaja. Skončil tiež ako najlepší strelec turnaja so štyrmi gólmi spolu s kolumbijským útočníkom Luisom Díazom, aj keď Zlatú kopačku získal Messi, pretože mal viac asistencií.

### 2022 - súčasnosť: Triumf na Majstrovstvách sveta
9. septembra strelil Messi hattrick pri domácej výhre 3:0 proti Bolívii v kvalifikácii na Majstrovstvá sveta 2022, čím prekonal Pelého ako juhoamerického najlepšieho reprezentačného strelca so 79 gólmi. Vo Finalissima 2022, tretej edícii víťazov juhoamerického šampióna a európskeho šampióna, hranom vo Wembley 2. júna 2022, dvakrát asistoval pri výhre 3:0 proti Taliansku a bol vyhlásený hráčom zápasu, čím získal druhú trofej pre Argentínu na seniorskej úrovni. 6. júna strelil všetkých 5 gólov Argentíny pri výhre 5:0 v priateľskom zápase proti Estónsku, čím prekonal Ferenca Puskása v rebríčku najlepších mužských reprezentačných strelcov.
vľavo|náhľad|Messi na Majstrovstvách sveta 2022.
Na Majstrovstvách sveta 2022 v Katare strelil otvárací gól Argentíny z penalty pri prehre 2:1 proti Saudskej Arábii. V nasledujúcom zápase strelil gól z 18 metrovej vzdialenosti proti Mexiku pri výhre Argentíny 2:0, a taktiež nahral na druhý gól, ktorý strelil Enzo Fernández. V osemfinále proti Austrálii strelil otvárací gól Argentíny pri výhre 2:1, zároveň to bol jeho 1000. zápas v kariére, a taktiež sa stal juhoamerickým hráčom s najviac zápasmi v reprezentácii (medzi členmi CONMEBOL), keď prekonal predošlý rekord nastolený Ekuadorčanom Ivánom Hurdatom, avšak vyrovnal a prekonal aj iné rekordy Majstrovstiev sveta a národného tímu. Vo štvrťfinále proti Holandsku asistoval na gól Nahuelovi Molinovi a následne strelil gól z penalty v zápase, ktorý skončil po predĺžení 2:2. Argentína vyhrala 4:3 na penalty aj vďaka Messimu, ktorý premenil prvú z nich.

V semifinále proti Chorvátsku Messi odohral svoj 25. zápas na Majstrovstvách sveta, čím vyrovnal rekord Nemca Lothara Matthäusa, a strelil otvárací gól z penalty predtým, ako asistoval na tretí gól, ktorý strelil Julian Álvarez pri výhre 3:0. Argentína postúpila do finálového zápasu proti Francúzsku a Messi konštatoval, že toto bude jeho posledný zápas na Majstrovstvách sveta.

Vo finále Majstrovstiev sveta, hranom 18. decembra v Lusail Stadium, odohral rekordný 26. zápas na Majstrovstvách sveta. Messi strelil otvárací gól Argentíny, čím sa stal prvým hráčom, ktorý strelil gól v každej fáze turnaja, odkedy bolo predstavené osemfinále v roku 1986. Po Argentínskom dvojgólovom vedení strelil francúzsky útočník Kylian Mbappé dva góly v priebehu dvoch minút. Messi skóroval v predĺžení na 3:2, avšak Mbappé strelil ďalší gól na 3:3. V penaltovom rozstrele premenil Messi prvú penaltu a Argentína vyhrala na penalty 4:2, čím ukončila 36-ročné čakanie na túto trofej. Messi získal Zlatú loptu pre najlepšieho hráča turnaja, a stal sa tak prvým hráčom, ktorý ju vyhral dvakrát. Skončil druhý v poradí v Zlatej kopačke so siedmimi gólmi v siedmich zápasoch za Mbappém. S odohratým zápasom a dvoma gólmi vo finále prekonal Matthäusa ako hráča s najviac zápasmi na Majstrovstvách sveta (26) a Pelého ako hráča s najviac kombinovanými gólmi a asistenciami na Majstrovstvách sveta (21 - 13 gólov a 8 asistencií). Finálový zápas je často považovaný za jeden z najlepších v histórii s mediálnym uvádzaním ako súboj Messiho s Mbappém. Po zápase potvrdil, že neplánuje odísť z národného tímu so slovami ,,Chcem si ešte pár zápasov zahrať ako majster sveta".

## Profil hráča

### Štýl hry
[náhľad|257x257bod|Messi kopajúci penaltu na [Majstrovstvá sveta vo futbale 2018|Majstrovstvách sveta 2018 proti Islandu, ktorú nepremenil. V posledných sezónach sa jeho úspešnosť penált zhoršila]]
Vďaka svojmu nízkemu vzrastu má Messi nižšie ťažisko ako vyšší hráči, čo mu dodáva väčšiu svižnosť, čo mu umožňuje rýchlejšie meniť smer a vyhnúť sa protichodným zákrokom; to viedlo španielske médiá k tomu, aby ho nazvali *La Pulga Atómica* („Atómová blcha“). Napriek tomu, že nevyniká moc fyzičkou, má značnú silu hornej časti tela, ktorá mu v kombinácii s nízkym ťažiskom a výslednou rovnováhou pomáha odolávať fyzickým nátlakom súperov; vďaka tomu je známy tým, že počas zápasov nesimuluje. Jeho krátke a silné nohy mu umožňujú vyniknúť v krátkych nárazoch zrýchlenia, zatiaľ čo jeho rýchle nohy mu umožňujú udržať si kontrolu nad loptou pri driblingu v rýchlosti. Jeho bývalý manažér z Barcelony Pep Guardiola kedysi uviedol: „Messi je jediný hráč, ktorý s loptou beží rýchlejšie ako bez nej.“ Aj keď od polovice je 20-tych rokov zlepšil svoje schopnosti slabšou nohou, je prevažne ľavonohý hráč; vonkajšou stranou ľavej nohy zvyčajne začína driblovať, zatiaľ čo na zakončenie používa vnútornú časť nohy a poskytuje prihrávky a asistencie.
vľavo|náhľad|Messi je známy tým, že chodí hlboko do poľa, pracuje so záložníkmi, organizuje útočnú hru svojho tímu a vytvára šance pre ďalších hráčov
Messi, ktorý je plodným strelcom gólov, je známy svojimi zakončeniami, vyrovnanosťou, rýchlymi reakciami a schopnosťou útočných behov za obranné línie. Taktiež je to playmaker, vďaka svojmu videniu hry a rozsahu prihrávok. Je opísaný ako tvorca gólov a príležitostí odtiaľ, kde je to zdanlivo nemožné. Navyše je presnýv  priamych kopoch a pokutových kopoch, aj keď jeho schopnosti v pokutových kopoch sa v posledných sezónach trochu zhoršili. S konverzným pomerom z jeho ohybných priamych kopov sa časom Messi vypracoval na jedného z najlepších exponentov priameho kopu na svete.

Messiho tempo a technické schopnosti mu umožňujú vykonávať individuálne driblingové behy smerom ku gólu, najmä počas protiútokov, zvyčajne zo stredu alebo z pravej strany ihriska. Jeho bývalý argentínsky manažér Diego Maradona, ktorý je všeobecne považovaný za najlepšieho driblera na svete a je jedným z najlepších hráčov všetkých čias, pokiaľ ide o túto schopnosť, o ňom povedal: „Lopta zostáva prilepená k jeho nohe; videl som skvelích hráčov v mojej kariére, ale nikdy som nevidel nikoho, kto by ovládal loptu tak ako Messi.“ Okrem svojich individuálnych kvalít je tiež pracovitým tímovým hráčom, ktorý je známy svojimi kreatívnymi kombináciami, najmä s bývalými záložníkmi Barcelony Xavim a Andrésom Iniestom.

Takticky Messi hrá vo voľnej útočnej role; ako všestranný hráč je schopný útočiť buď po krídle, alebo cez stred ihriska. V detstve sa mu najviac páčila rola playmakera, ktorý stál za dvoma útočníkmi, ale svoju kariéru začal v Španielsku ako ľavý krídelník alebo ľavý útočník. Pri prvom debute v prvom tíme ho manažér Frank Rijkaard presunul na pravé krídlo; z tejto pozície mohol ľahšie prerezávať obranu do stredu ihriska a ľavou nohou točiť strely na bránu, než aby prevažne centroval loptu pre spoluhráčov. Pod Guardiolom a nasledujúcimi manažérmi najčastejšie hral ako falošná deviatka; umiestnený ako útočník v strede poľa alebo osamelý útočník, túlal sa stredom, často sa pohyboval hlboko do stredu poľa a vláčil si so sebou obrancov, aby vytvoril a využil priestor na prihrávky. Pod vedením Luisa Enriqueho sa Messi pôvodne vrátil na pravé krídlo, ktoré charakterizovalo veľkú časť jeho skorej kariéry vo formácii manažéra 4–3–3, zatiaľ čo v neskorších sezónach bol čoraz viac nasadený do hlbšej a voľnej hry. Pod manažérom Ernestom Valverdem hral Messi v rôznych úlohách. Aj keď bol občas nasadený v hlbšej úlohe, z ktorej mohol behať zozadu do šestnástky, alebo dokonca na pravé krídlo alebo ako falošná deviatka, využíval sa aj v ofenzívnejšej ústrednej úlohe v 4–2–3–1, alebo ako druhý útočník vo formácii 4–4–2, kde dostal opäť povolenie chodiť hlboko do poľa, nadviazať spojenie so záložníkmi, organizovať útočnú hru a vytvárať šance pre svojho útočného partnera Suáreza.

S postupujúcou kariérou a s pribúdajúcimi rokmi sa jeho tendencia k driblingu mierne znižovala. Messi začal diktovať hru v hlbších oblastiach ihriska a stal sa jedným z najlepších nahráčov a tvorcov hry v histórii futbalu. Postupom jeho kariéry sa znižovala aj jeho aktivita k získaniu lopty od súpera a obranné povinnosti; tým, že na ihrisku pokryl menej miesta a namiesto toho, aby šetril energiu na krátke výboje rýchlosti, dokázal zlepšiť svoju efektivitu, pohyb a hru v pozícií a tiež sa dokázal vyhnúť svalovým zraneniam, aj napriek tomu, že často hrával veľké množstvo zápasov počas konkrétnej sezóny konzistentne. Aj keď bol na začiatku svojej kariéry náchylný na zranenia, neskôr bol schopný vylepšiť svoje záznamy o zraneniach tým, že menej behal za loptou a prijal prísnejšiu diétu, tréningový režim a spánkový režim. S argentínskym národným tímom hrával Messi podobne kdekoľvek v prvej línii; pod rôznymi manažérmi hral na pravom krídle, ako falošná deviatka, ako útočník, vo vedľajšej úlohe po boku iného útočníka, alebo v hlbšej, voľnej tvorivej role klasického tvorcu hry číslo 10 alebo ako útočný stredopoliar za útočníkmi.

### Verejná mienka

Už ako tínedžer bol Messi vynikajúcim talentom a do 20-tich rokov sa zaradil medzi najlepších hráčov na svete. Diego Maradona považoval 18-ročného Messiho po boku Ronaldinha za najlepšieho hráča na svete, zatiaľ čo samotný Brazílčan krátko po víťazstve v ankete Zlatá lopta poznamenal: „Ani len v Barce nie som najlepší“. O štyri roky neskôr, potom, čo Messi rekordným rozdielom vyhral svoju prvú Zlatú loptu, sa verejná diskusia o jeho kvalite posunula nad jeho postavenie v súčasnom futbale k možnosti, že bol jedným z najväčších hráčov v histórii. Prvým, kto niečo takéto poznamenal, bol jeho vtedajší manažér Pep Guardiola, ktorý už v auguste 2009 vyhlásil Messiho za najlepšieho hráča, akého kedy videl. V nasledujúcich rokoch si tento názor získal väčšiu obľubu medzi odborníkmi, manažérmi, bývalými i súčasnými hráčmi a na konci druhej treblovej sezóny (2014/2015), sa Messiho prevaha pred Maradonom a Pelém stala zjavným pohľadom mnohých fanúšikov v kontinentálnej Európe. Časté protiargumenty sa však sústredili na skutočnosť, že Messi nevyhral s Argentínou žiadnu veľkú seniorskú trofej, dokým v roku 2021 nevyhral Copa América.
vľavo|náhľad|''Sixtínska kaplnka futbalu'' (Messi vľavo, Maradona vpravo), na strope športového klubu Sportivo Pereyra v Barracase v Buenos Aires
[náhľad|Fanúšikovia Argentíny s transparentmi Messiho a Maradonu na [Majstrovstvá sveta vo futbale 2018|Majstrovstvách sveta 2018 v Rusku]]
Počas svojej kariéry bol Messi porovnávaný s jeho krajanom Diegom Maradonom kvôli podobným herným štýlom ako maličkým driblérom s ľavou nohou. Spočiatku bol iba jedným z mnohých mladých argentínskych hráčov, vrátane svojho chlapčenského idolu Pabla Aimara, ktorý dostal prezývku „Nový Maradona“, ale ako jeho kariéra napredovala, Messi dokázal svoju podobnosť so všetkými predchádzajúcimi uchádzačmi a stal sa najlepším hráčom Argentíny od čias Maradonu. Jorge Valdano, ktorý zvíťazil na Majstrovstvách sveta 1986 po boku Maradonu, v októbri 2013 uviedol: „Messi je Maradona každý deň." César Menotti, ktorý ako manažér dokázal vyhrať na Majstrovstvách sveta 1978, zopakoval tento sentiment, keď sa domnieval, že Messi hrá „na úrovni najlepšieho Maradonu“. Ostatní pozoruhodní argentínski športovci, ako napríklad Osvaldo Ardiles, Javier Zanetti či Diego Simeone, vyjadrili presvedčenie, že Messi predbehol Maradonu ako najlepšieho hráča histórie.

V argentínskej spoločnosti si Messiho všeobecne menej vážia ako Maradonu, čo je dôsledkom nielen jeho vnímaných nerovných výkonov s národným tímom, ale aj rozdielov na úrovní, osobnosti a pozadia. Messi je v niektorých ohľadoch protikladom jeho predchodcu: keď bol Maradona extrovertnou, kontroverznou postavou, Messi je zdržanlivý a nenáročný, mimo futbalu pozoruhodný muž. Pretrvávajúcou argumentáciou je jeho skutočnosť, že nikdy sa neukázal v argentínskej Primera División ako nastávajúci hráč, od mladosti dosiahol hviezdnu slávu v zámorí, zatiaľ čo nedostatok vonkajšej vášne pre dres *Albiceleste* (nespieva národnú hymnu a je naklonený emocionálnym prejavom) v minulosti viedli k nesprávnemu vnímaniu toho, že sa cítil skôr ako Katalánec ako skutočný Argentínec. Napriek tomu, že žije v Španielsku od 13 rokov, povedal: „Argentína je moja krajina, moja rodina, môj spôsob vyjadrovania. Vymenil by som všetky svoje rekordy za to, aby boli ľudia v mojej krajine šťastní.“ Okrem toho niekoľko vedúcich a futbalových osobností, vrátane Maradonu, napriek jeho hráčskym schopnostiam niekedy tiež spochybňovali vedenie Argentíny Messim ako kapitánom.

### Porovnávanie s Cristianom Ronaldom
[náhľad|Messi je porovnávaný s [Cristiano Ronaldo|Cristianom Ronaldom (vľavo) po väčšinu svojej kariéry|260x260bod]]Spomedzi svojich súčasných rovesníkov je Messi najčastejšie porovnávaný s portugalským útočníkom Cristianom Ronaldom, ktorý je súčasťou tejto rivality, ktorá je porovnávaná s predchádzajúcimi rivalmi v iných športoch, ako napríklad rivalita Muhammada Aliho-Joea Fraziera v boxe, Björn Borga-Johna McEnroeho v tenise, a rivalita Ayrtona Sennu – Alaina Prosta z pretekov Formuly 1. Hoci Messi občas poprel akúkoľvek rivalitu, verí sa, že sa navzájom motivujú vo svojom cieli byť najlepším hráčom na svete: od roku 2008 vyhral Messi Zlatú loptu šesťkrát, Ronaldo päťkrát, šesťkrát najlepšieho futbalistu FIFA, Ronaldo päťkrát, šesťkrát európsku Zlatú kopačku, zatiaľ čo Ronaldo štyrikrát. Fanúšikovia pravidelne rozoberajú ich individuálne schopnosti; okrem ich štýlu hrania sa rozoberajú tiež ich odlišné postavy—Ronaldo má 1,87 metra so svalnatým telom—a kontrastnú osobnosť, s Ronaldovým sebavedomým a teatrálnymi pádmi a Messiho pokorou. Od sezóny 2009/2010 až 2017/2018 čelil Messi Ronaldovi minimálne dvakrát v zápasoch *[[El Clásico]]*, ktorý patrí medzi najsledovanejšie každoročné športové podujatie na svete. Mimo ihriska je Ronaldo jeho priamym konkurentom z hľadiska platov, sponzorstva a fanúšikov na sociálnych médiách.

## V populárnej kultúre
Podľa *[[France Football]]* bol Messi v piatich zo šiestich rokov medzi rokmi 2009 - 2014 svetovo najlepšie plateným futbalistom; stal sa prvým hráčom, ktorý prekročil hranicu 40 miliónov €, keď v roku 2013 zarobil 41 miliónov €, a taktiež aj hranice 50-60 miliónov €, keď v roku 2014 zarobil 65 miliónov €. Messi sa umiestnil na druhom mieste na zozname najvyššie platených športovcov na svete, podľa *[[Forbes (magazín)|Forbes]]*, (po Cristianovi Ronaldovi) s príjmom 73,8 miliónov € v rokoch 2015-2016. V roku 2018 sa stal prvým hráčom, ktorý prekonal hranicu 100 miliónov € za kalendárny rok, keď si zarobil 126 miliónov € v kombinovanom príjme z platov, bonusov a doložiek. *Forbes* ho označil za najlepšie plateného atléta za rok 2019. Od roku 2008 je najlepšie plateným hráčom v Barcelone. Podpisom novej zmluvy v roku 2017 zarobí v Barcelone 605 000€ týždenne z platu. Barcelonu mu taktiež zaplatila podpisový bonus vo výške 54 miliónov €. Jeho výkupná klauzula je stanovená na 700 miliónov €. V roku 2020 sa stal po Cristianovi Ronaldovi druhým futbalistom (a druhým športovcom v tímovom športe), ktorý počas svojej kariéry prekonal zárobok 1 miliardu dolárov.

Okrem platu a bonusov veľká časť jeho príjmu pochádza z doložiek; Spoločnosť *[[SportsPro]]* ho preto od začiatku svojho výskumu v roku 2010 každoročne uvádza ako jedného z najvyhľadávanejších športovcov na svete. Jeho hlavným sponzorom od roku 2006 je športová spoločnosť Adidas. Od roku 2008 mal dlhoročnú podpísanú kolekciu topánok Adidas F50, a v roku 2015 sa stal prvým futbalistom, ktorý dostal vlastnú značku Adidas topánok, Adidas Messi. Od roku 2017 nosí Messi najnovšie verzie kopačiek Adidas Nemeziz.

Ako obchodná entita bol Messi marketingovou značkou výlučne kvôli jeho talentu a úspechoch ako hráča, na rozdiel od pravdepodobne príťažlivejších hráčov ako sú Cristiano Ronaldo a David Beckham. Na začiatku svojej kariéry tak viedol hlavne sponzorské zmluvy so spoločnosťami, ktoré využívajú športovo orientovaný marketing, ako sú Adidas, Pepsi a Konami. Od roku 2010 sa súčasne s jeho zvýšenými úspechmi ako hráča rozšírila jeho marketingová výzva, čo viedlo k dlhodobým podporným obchodom s luxusnými značkami Dolce & Gabbana a Audemars Piguet. Messi je okrem iných spoločností aj veľvyslancom globálnej značky pre spoločnosti Gillette, Turkish Airlines, Ooredoo a Tata Motors. Okrem toho bol Messi hlavnou tvárou série videohier spoločnosti Konami, *[[Pro Evolution Soccer]]*, kde sa objavil na obálkach hry ''PES 2009'', ''PES 2010'', ''PES 2011'' a ''PES 2020''. Následne podpísal zmluvu s konkurenčnou spoločnosťou EA Sports, kde sa stal hlavnou tvárou série *[[FIFA (séria videohier)|FIFA]]*, a v nej sa ukázal na štyroch po sebe idúcich obaloch hry medzi sériami *[[FIFA 13]]* až *[[FIFA 16]]*. Jeho gólová oslava  ‘ruky k nebesiam ‘ sa prvýkrát objavila vo *[[FIFA 14]]*.
náhľad|Argentínski fanúšikovia Lionela Messiho počas zápasu s Nigériou na Majstrovstvách sveta 2014
Globálna popularita a vplyv Messiho sú dobre zdokumentované. V rokoch 2011 a 2012 bol v *[[Time (týždenník)|Time]]* zaradený do *[[Time 100]]*, čo je ročný zoznam najvplyvnejších ľudí na svete. Jeho fanúšikovská základňa na webe sociálnych médií Facebook patrí medzi najväčšie zo všetkých verejných činiteľov: do siedmich hodín od jeho založenia apríli 2011 mala jeho stránka na Facebooku takmer sedem miliónov sledovateľov a do novembra 2013 sa stal druhým športovcom po Cristianovi Ronaldovi, ktorého sledovalo 50 miliónov ľudí. Na Instagrame má okolo 407 miliónov sledovateľov, čím je druhým najsledovanejším človekom a športovcom po Cristianovi Ronaldovi. Podľa prieskumu spoločnosti Repucom z roku 2014 zameraného na výskum v oblasti športu na 15 medzinárodných troch bol Messi známy 87% respondentov z celého sveta, z ktorých ho 78% vnímalo priaznivo, čím sa z neho stal druhý najuznávanejší hráč na svete za Ronaldom a najobľúbenejší zo všetkých súčasných hráčov.

Ďalšie udalosti ilustrujú prítomnosť Messiho v populárnej kultúre. V marci 2013 sa v Japonsku predala zlatá replika jeho ľavej nohy s hmotnosťou 25&nbsp;kg v hodnote 4,76 milióna €, aby získala finančné prostriedky pre obete zemetrasenia a tsunami v Tóhoku v roku 2011. Reklama Turkish Airlines z roku 2013 v hlavnej úlohe s Messim, v ktorej sa zúčastňuje na selfie-súťaži s vtedajšou hviezdou Los Angeles Lakers Kobem Bryantom, bola najsledovanejšou reklamou na YouTube v roku jej vydania, mala 137 miliónov zobrazení a následne bola odhlasovaná za najlepšiu reklamu z desaťročia 2005 - 2015 na pamiatku založenia YouTube.  World Press Photo vybrala v roku 2014 ako najlepšiu športovú fotografiu z "finálového zápasu", kde bol Messi tvárou v tvár trofeji Majstra sveta pri prehre Argentíny na Majstrovstvách sveta. *[[Messi (film 2014)|Messi]]*, dokumentárny film o jeho živote natočený režisérom Álexom de la Iglesiom mal premiéru na filmovom festivale v Benátkach v roku 2014. Puma narodená v zoo v Saransku (Rusko) v roku 2015 pomenovaná Messi, sa stala populárnou na sociálnych sieťach, kvôli jej menu po hráčovi.

## Osobný život

### Rodina a vzťahy
Od roku 2008 je Messi vo vzťahu s Antonellou Roccuzzo, ktorá je taktiež z Rosaria. Pozná sa s ňou od piatich rokov, keďže je sesternicou jeho najlepšieho kamaráta z detstva, Lucasa Scagliu, ktorý je tiež futbalista. Po tom čo tento vzťah držal Messi rok v tajnosti sa prvýkrát o ňom vyrozprával v rozhovore v roku 2009.

Messi a Roccuzzo majú troch synov: Thiago (narodený 2012), Mateo (narodený 2015), Ciro (narodený 2018). Na oslavu prvého tehotenstva svojej partnerky si Messi dňa 2. júna 2012 v zápase proti Ekvádoru pri výhre 4:0 umiestnil loptu pod dres. Thiago sa narodil 2. novembra 2012 s Messiho účasťou na pôrode, pretože Barcelona mu dala povolenie vynechať tréningy. Na svoju stránku na Facebooku oznámil príchod svojho syna, kde napísal, "Dnes som najšťastnejší muž na svete, narodil sa mi syn a ďakujem Bohu za tento darček!". Thiagove meno a odtlačok rúk si nechal vytetovať na ľavé lýtko. V apríli 2015 potvrdil Messi na svojom Facebooku ďalšie narodenie dieťaťa. Vynechal tréning pred zápasom proti Atléticu Madrid, keď sa zúčastnil narodenia svojho druhého syna, Matea, ktorý sa narodil 11. septembra 2015 v Barcelone. 30. júna 2017 sa s Roccuzzo oženil v luxusnom hoteli zvanom Hotel City Center v Rosariu s okolo 260 pozvanými hosťami na svadbe. 15. októbra 2017 jeho žena oznámila prostredníctvom Instagramu, že čakajú tretie dieťa. 10. marca 2018 sa Messi nezúčastnil zápasu proti Málage, kvôli narodeniu Cira.

Messi si užíva blízky vzťah s jeho najbližšími rodinnými príslušníkmi, obzvlášť s matkou Celiou, ktorej tvár si nechal vytetovať na jeho ľavé rameno. Jeho otec Jorge je jeho agentom od 14. rokov a starší brat Rodrigo sa stará o jeho denný rozvrh a publicitu. Jeho matka a ďalší brat Matías riadili jeho charitatívnu organizáciu, Nadáciu Lea Messiho, a starali sa o osobné a profesionálne záležitosti v Rosariu.

Od odchodu do Španielska v 13. rokoch si Messi stále udržuje blízky vzťah s rodným mestom Rosariom, dokonca si zachoval aj rodný prízvuk. Vlastnil starý dom svojej rodiny, aj keď už dlho zostal prázdny; udržiava podkrovný byt v exkluzívnej obytnej budove pre svoju matku, ako aj rodinnú budovu mimo mesta. Raz, keď trénoval s národným tímom v Buenos Aires, si urobil hneď po tréningu trojhodinovú cestu autom do Rosaria, aby si dal večeru so svojou rodinou, strávil noc s nimi a nasledujúci deň sa vrátil do Buenos Aires v čas na tréning. Messi udržiava denný kontakt po telefóne a SMS správami s malou skupinou dôverníkov v Rosariu, z ktorých väčšina bola jeho spoluhráčmi v „Mašine 87“ v Newell's Old Boys. V súčasnosti žije v dedine Castelldefels neďaleko Barcelony. Aj keď je považovaný za muža jedného klubu, tak už dlho plánuje vrátiť sa do Rosaria, kde by ukončil svoju hráčsku kariéru v tíme Newell's. Po prestupe do Barcelony bol s Newell's v zlom stave, ale do roku 2012 sa ich verejné spory skončili, keď Newell's uzavrel svoje spory s Messim, a dokonca vydal svojmu novorodenému synovi členskú kartu v klube.

Podľa genealogického výskumu, ktorý v roku 2011 uskutočnila Diari Segre, je Messi bratrancom zo štvrtého kolena bývalého spoluhráča Bojana Krkića. Zistenie malo veľmi veľký ohlas v španielskych médiách: ohlásili ho všetky štyri hlavné športové noviny a niektoré z najväčších verejnoprávnych novín vrátane ABC a La Vanguardia.

### Filantropia
Počas svojej kariéry sa Messi angažoval v charitatívnom úsilí zameranom na zraniteľné deti, čo je záväzok, ktorý sčasti vyplýva zo zdravotných ťažkostí, ktorým čelil vo svojom vlastnom detstve. Od roku 2004 prispel svojím časom a financiami do Detského fondu OSN (UNICEF), organizácie, s ktorou má Barcelona tiež silné združenie. Messi od svojho vymenovania v marci 2010 pôsobil ako veľvyslanec dobrej vôle UNICEF, o štyri mesiace neskôr dokončil svoju prvú poľnú misiu pre túto organizáciu, keď odišiel na Haiti, aby po nedávnom zemetrasení pritiahol povedomie verejnosti o nešťastí detí v krajine. Na oslavu prvých narodenín jeho syna boli Messi a Thiago v novembri 2013 súčasťou reklamnej kampane na zvýšenie povedomia o úmrtnosti znevýhodnených detí.
náhľad|Lionel Messi v roku 2014
Okrem práce s UNICEF založil Messi aj svoju vlastnú charitatívnu organizáciu Nadáciu Lea Messi, ktorá podporuje prístup k zdravotnej starostlivosti, vzdelávaniu a športu pre deti. Bola založená v roku 2007 po návšteve v Bostone, kde Messi zaplatil nemocnici pre nevyliečiteľne choré deti, čo s ním rezonovalo do tej miery, že sa rozhodol investovať časť svojich príjmov do spoločnosti. Messi prostredníctvom svojej nadácie udeľuje výskumné granty, financuje lekárske vzdelávanie a investuje do rozvoja zdravotníckych stredísk a projektov v Argentíne, Španielsku a inde na svete. Okrem svojich vlastných aktivít zameraných na získavanie finančných prostriedkov, ako sú jeho globálne futbalové zápasy „Messi a Priatelia“, jeho nadácia dostáva finančnú podporu od rôznych spoločností, ktorým v dohodách o schválení pridelila svoje meno, pričom hlavným sponzorom bola spoločnosť Adidas.

Messi tiež investoval do mládežníckeho futbalu v Argentíne: finančne podporuje futbalový klub Sarmiento so sídlom v štvrti Rosario, kde sa narodil, zaviazal sa v roku 2013 k obnove svojich zariadení a inštalácii ihrísk za každého počasia a financoval správu niekoľkých mladých hráčov v Newell's Old Boys a konkurenčnom klube Rosario Central, ako aj v River Plate a Boca Juniors v Buenos Aires. V chlapčenskom klube Newell's Old Boys financoval v roku 2012 výstavbu novej telocvične a internátu v štadióne klubu pre mládežnícku akadémiu. Jeho bývalý tréner mládeže v Newell's, Ernesto Vecchio, je zamestnaný v Nadácii Lea Messiho ako skaut talentov pre mladých hráčov. Dňa 7. júna 2016 Messi vyhral súd, kvôli urážke na cti proti novinám ''La Razón'' a získal náhradu škody vo výške 65 000 €, ktorú daroval charite Médecins Sans Frontières. Daroval 1 milión eur na boj proti šíreniu koronavírusu. Tieto peniaze boli rozdelené medzi nemocnicu v španielskej Barcelone a jeho rodnú Argentínu.

### Daňový únik
Messiho finančne záležitosti boli predmetom vyšetrovania v roku 2013 pre podozrenie z daňových únikov. Spoločnosti Offshore v daňových rajoch Uruguaja a Belize sa v rokoch 2007 až 2009 použili na to, aby sa vyhli daniam vo výške 4,1 milióna € súvisiacim so zárobkami zo sponzorstva. Nesúvisiaca spoločnosť Shell v Paname, založená v roku 2012, bola následne označená ako spoločnosť patriaca do Messiho spoločnosti k úniku údajov Panamských dokumentov. Messi, ktorý sa dovolával neznalosti údajného systému, v auguste 2013 dobrovoľne zaplatil nedoplatky vo výške 5,1 milióna €. Dňa 6. júla 2016 boli Messi a jeho otec uznaní vinnými z daňových podvodov a boli odsúdení na 21 mesiacov odňatia slobody a boli im uložené pokuty vo výške 1,7 milióna € a 1,4 milióna €. Tvárou v tvár sudcovi povedal: „Hrám len futbal. Podpisujem kontrakty, pretože verím môjmu otcovi a právnikom, ktorí sa starajú o tieto veci."

## Kariérne štatistiky

### Klubové
*K zápasu hranom 5. mája 2024.*

A - Jeden zápas v Superpohári UEFA, dva zápasy v Supercopa de España

B - Jeden zápas v Superpohári UEFA, jeden zápas a dva góly v Supercopa de España, dva zápasy a dva góly na Majstrovstvách klubov FIFA

C - Zápas(y) v Supercopa de España

D - Jeden zápas a jeden gól v Superpohári UEFA, dva zápasy a tri góly v Supercopa de España, dva zápasy a dva góly na Majstrovstvách klubov FIFA

E - Jeden zápas a dva góly v Superpohári UEFA, dva zápasy a jeden gól v Supercopa de España, jeden zápas a jeden gól na Majstrovstvách klubov FIFA

F - Zápas v Trophée des Champions

### Reprezentačné
*K zápasu hranom 22. novembra 2023.*

## Trofeje a úspechy

### Klubové

#### Barcelona

* **[[La Liga]] (10):** 2004/2005, 2005/2006, 2008/2009, 2009/2010, 2010/2011, 2012/2013, 2014/2015, 2015/2016, 2017/2018, 2018/2019
* **[[Copa del Rey]] (6):** 2008/2009, 2011/2012, 2014/2015, 2015/2016, 2016/17, 2017/2018
* **[[Supercopa de España]] (8):** 2005, 2006, 2009, 2010, 2011, 2013, 2016, 2018
* **[[Liga majstrov UEFA]] (4):** 2005/06, 2008/09, 2010/11 2014/2015
* **[[Superpohár UEFA]]: (3):** 2009, 2011, 2015
* **[[Majstrovstvá klubov FIFA]]: (3)** 2009, 2011, 2015

#### Paris Saint-Germain

* **[[Ligue 1]] (2):** 2021/2022, 2022/2023
* **[[Trophée des Champions]]:** 2022
**Inter Miami**

* '''MLS Supporters' Shield''': 2024
* '''Leagues Cup''': 2023

### Reprezentačné

#### Argentína

*'''Majstrovstvá sveta do 20 rokov''': 2005
*'''Olympijská zlatá medaila''': 2008
*'''Copa América:''' 2021,2024 
***[[Majstrovstvá sveta vo futbale|Majstrovstvá sveta]]:** 2022 
***[[Finalissima]]**: 2022 

### Individuálne

#### Ocenenia

* **[[Zlatá lopta FIFA]]/[[Zlatá lopta]] (8):** 2009, 2010, 2011, 2012, 2015, 2019, 2021, 2023
* **[[Futbalista roka FIFA]] (1):** 2009
* **[[FIFA The Best]] (8):** 2009, 2010, 2011, 2012, 2015, 2019, 2022, 2023
* **[[Zlatá kopačka|Európska Zláta kopačka]] (6):** 2009/2010, 2011/2012, 2012/2013, 2016/2017, 2017/2018, 2018/2019
* **Zlatá lopta z Majstrovstiev sveta (2):** 2014, 2022
* **Zlatá lopta z Copa América (1):** 2015
* **[[Futbalista roka UEFA]] (2):** 2011, 2015
* **Klubový futbalista roka UEFA (1):** 2009
* **Klubový útočník roka UEFA (2):** 2009, 2019
* **Najlepší hráč La Ligy (8):** 2008/2009, 2009/2010, 2010/2011, 2011/2012, 2012/2013, 2014/2015, 2017/2018, 2018/2019
* **Najlepší útočník La Ligy (7):** 2008/2009, 2009/2010, 2010/2011, 2011/2012, 2012/2013, 2014/2015, 2015/2016
* **Zlatá lopta z Majstrovstiev sveta klubov FIFA (2):** 2009, 2011
* **[[Trofeo Pichichi|Trofej Pichichi]] (7):** 2009/2010, 2011/2012, 2012/2013, 2016/2017, 2017/2018, 2018/2019, 2019/2020
* **Strieborná lopta z Majstrovstiev sveta klubov FIFA (1):** 2015
* **Najdôležitejší hráč vo finále Majstrovstiev sveta klubov FIFA (2):** 2009, 2011
* **Zlatá lopta z Majstrovstiev sveta do 20 rokov (1):** 2005
* **Zlatá kopačka z Majstrovstiev sveta do 20 rokov (1):** 2005
* **Olimpia de Plata (Argentínsky futbalista roka) (11):** 2005, 2007, 2008, 2009, 2010, 2011, 2012, 2013, 2015, 2016, 2017
* **Najlepší mladý hráč na Copa América (1):** 2007
* **FIFPro najlepší mladý hráč roka (3):** 2006, 2007, 2008
* **Zlatý chlapec (Mladý európsky futbalista roka) (1):** 2005
* **FIFA FIFPro svetová 11 (13):** 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019
* **UEFA Tím roku (10):** 2008, 2009, 2010, 2011, 2012, 2014, 2015, 2016, 2017, 2018
* **UEFA Ultimátny Tím roku**
* **Tím sezóny v La Lige (2):** 2014/2015, 2015/2016
* **FIFA World Cup Dream Team (1):** 2014
* **Copa América Dream Team (4):** 2007, 2011, 2015, 2016
* **AFA Tím histórie (uverejnený 2015)**
* **Argentínsky futbalista roka:** 2005, 2007, 2008, 2009, 2010, 2011, 2012, 2013, 2015, 2016, 2017, 2019, 2020, 2021, 2022, 2023
* **Argentínsky športovec roka:** 2011, 2021, 2022, 2023
***Športová cena Laureus (2):** 2020, 2023

## Referencie

## Iné projekty

## Externé odkazy
* Lionel Messi  na stránke FC Barcelona
* Lionel Messi štatistiky na FIFA.com

Kategória:Argentínski futbalisti
Kategória:Hráči FC Barcelona
Kategória:Hráči Paris Saint-Germain FC
Kategória:Hráči Inter Miami CF
Kategória:Hráči v La Lige
Kategória:Hráči Ligue 1
Kategória:Hráči Major League Soccer
Kategória:Hráči Majstrovstiev sveta vo futbale 2006
Kategória:Argentínski olympionici
Kategória:Olympijskí víťazi vo futbale
Kategória:Hráči Majstrovstiev sveta vo futbale 2010
Kategória:Hráči Majstrovstiev sveta vo futbale 2014
Kategória:Argentínske osobnosti talianskeho pôvodu
Kategória:Víťazi Ligy majstrov UEFA
Kategória:Majstri sveta vo futbale